Wordplanet: Baibuli y'Oluganda - ENDAGAANO ENKADDE - Nekkemiya Nehemiah\nNekkemiya - Essuula 2\n2 Kabaka n'aŋŋamba nti Kiki ekinakuwazizza amaaso go, okulwala nga tolwadde? kino si kigambo kirala wabula obuyinike obw'omu mutima. Awo ne ndyoka ntya nnyo.\n3 Ne ŋŋamba kabaka nti Kakaba abe omulamu emirembe gyonna: kiki ekyandirobedde amaaso gange obutanakuwala, ekibuga, ekifo eky'amalaalo ga bajjajjange, nga kizise n'emiryango gyakyo nga gyokeddwa omuliro?\n4 Awo kabaka n'aŋŋamba nti Weegayirira ki? Awo ne nsaba Katonda w'eggulu.\n9 Awo ne njija eri abaamasaza abaali emitala w'omugga ne mbawa ebbaluwa za kabaka. Era kabaka yali atumye nange abaami b'eggye n'abeebagala embalaasi.\n17 Awo ne mbagamba nti Mulaba bwe tuli obubi, Yerusaalemi bwe kizise, n'enzigi zaakyo zookeddwa omuliro: mujje tuzimbe bbugwe wa Yerusaalemi, tuleme okuba nate ekivume.\n18 Ne mbabuulira omukono gwa Katonda wange bwe gwali omulungi ku nze; era n'ebigambo bya kabaka bye yambuulira. Ne boogera nti Tugolokoke tuzimbe. Awo ne banyweza emikono gyabwe olw'omulimu ogwo omulungi\n19 Naye Sanubalaati Omukoloni ne Tobiya omuddu Omwamoni ne Gesemu Omuwalabu bwe baakiwulira ne batusekerera nnyo, ne batunyooma ne boogera nti Kigambo ki kino kye mukola? mwagala okujeemera kabaka?\nNekkemiya - Essuula 3\n3 N'omulyango ogw'ebyennyanja batabani ba Kassenaa be baaguzimba; baateekawo emiti gyagwo, ne basimba enzigi zaagwo, ebisiba byagwo n'ebyuma byagwo.\n8 Wuziyeeri mutabani wa Kalukaya, abaweesi ba zaabu, be baamuddirira okuddaabiriza. Era Kananiya omu ku bafumba kalifuwa ye yamuddirira okuddaabiriza, ne banyweza Yerusaalemi, okutuuka ku bbugwe omugazi.\n9 Era Lefaya mutabani wa Kuuli omukulu w'ekitundu ky'essaza lya Yerusaalemi ye yabaddirira okuddaabiriza.\n15 N'omulyango ogw'oluzzi Salluni mutabani wa Kolukoze omukulu w'essaza ly'e Mizupa ye yaguddaabiriza; oyo ye yaguzimba n'agubikkako n'asimba enzigi zaagwo, ebisiba byagwo n'ebyuma byagwo, ne bbugwe ow'oku kidiba kya Sera ekiriraanye olusuku lwa kabaka okutuuka ku madaala agaserengeta okuva mu kibuga kya Dawudi.\n16 Nekkemiya mutabani wa Azubuki omukulu w'ekitundu ky'essaza ly'e Besuzuli ye yamuddirira okuddaabiriza okutuuka ku kifo ekyolekera amalaalo ga Dawudi nokutuuka ku kidiba ekyasimibwa n'okutuuka ku nnyumba y'abasajja ab'amaanyi.\n17 Abaleevi, Lekumu mutabani wa Baani, be baamuddirira okuddaabiriza. Kasabiya omukulu w'ekitundu ky'essaza ly'e Keyira ye yamuddirira okuddaabiriza olw'essaza lye.\n20 Baluki mutabani wa Zabbayi ye yamuddirira okuddaabiriza ekituli ekirala ng'anyiikira nnyo, okuva bbugwe w'awetera okutuuka ku luggi lw'ennyumba ya Eriyasibu kabona asinga obukulu.\n26 (Era Abanesinimu baabanga mu Oferi okutuuka ku kifo ekyolekera omulyango ogw'amazzi ebuvanjuba n'ekigo ekyazimbibwako.)\nNekkemiya - Essuula 4\n18 n'abazimbi, buli muntu ekitala kye nga kisibiddwa mu kiwato kye n'azimbanga bw'atyo. N'oyo eyafuuwanga ekkondeere n'abeeranga nange.\n21 Awo ne tukolanga omulimu: ekitundu kyabwe ne bakwatanga amafumu obudde, we bwakeereranga n'emmunyeenye lwe zaalabikanga.\nNekkemiya - Essuula 5\n1 Awo ne wabaawo olukaayano olunene olw'abantu ne bakazi baabwe eri baganda baabwe Abayudaaya.\n8 Ne mbagamba nti ffe nga bwe twayinza twanunula baganda baffe Abayudaaya abaatundibwa mu bannaggwanga; nammwe mwagala n'okutunda baganda bammwe, naffe twandiba guze? Awo ne basirika ne batalaba kigambo.\n13 Era ne nkunkumula olugoye olw'omu kifuba kyange ne njogera nti Katonda akunkumulire bw'atyo mu nnyumba ye ne mu mulimu gwe buli muntu atatuukiriza kusuubiza kuno; bw'atyo bw'aba akunkumulwa amalibwemu. Ekibiina kyonna ne boogera nti Amiina, ne batendereza Mukama. Abantu ne bakola ng'okusuubiza kuno bwe kwali.\nNekkemiya - Essuula 6\n1 Awo olwatuuka bwe baabuulira Sanubalaati ne Tobiya ne Gesemu Omuwalabu n'abalabe baffe abalala nga nzimbye bbugwe, era nga tewakyali kituli ekisigadde omwo; (newakubadde nga nali nga sinnasimba nzigi mu miryango mu biro ebyo;)\n4 Ne bantumira bwe batyo emirundi ena; ne mbaddamu bwe ntyo.\n7 Era otaddewo ne bannabbi ab'okubuulira ebigambo byo e Yerusaalemi nga boogera nti Mu Yuda mulimu kabaka: kale nno kabaka alibuulirwa ng'ebigambo ebyo bwe biri. Kale nno jjangu tuteese fembi.\n8 Awo ne mmutumira nga njogera nti Tewakolebwanga bigambo nga bw'otogera naye obigunze mu mutima gwo ggwe.\n9 Kubanga bonna banditutiisizza nga boogera nti Emikono gyabwe girifuuka minafu okuva ku mulimu guleme okukolebwa. Naye kaakano, ai Katonda, nyweza ggwe emikono gyange.\n10 Awo ne nnyingira mu nnyunba ya Semaaya mutabani wa Deraaya mutabani wa Meketaberi eyasibibwa; n'ayogera nti Tulabaganire mu nnyumba ya Katonda munda wa yeekaalu, era tuggalewo enzigi za yeekaalu: kubanga banajja okukutta; weewaawo, mu kiro mwe banajjira okukutta.\n11 Ne njogera nti Omusajja eyenkana awo nga nze nandidduse? era ani eyenkana nga nze eyandiyingidde mu yeekaalu okuwonya obulamu bwe? siiyingiremu.\n12 Ne ntegeera, era, laba, Katonda teyamutuma: naye yandagulako obunnabbi buno: era Tobiya ne Sanubalaati baali bamuguliridde.\n13 Kyeyava aguliririrwa ntye nkole bwe ntyo nnyonoone, babeeko kwe banaggya ensonga ey'ebigambo ebibi, banvume.\n14 Ai Katonda wange, jjukira Tobiya ne Sanubalaati ng'ebikolwa byabwe ebyo bwe byali, era ne nnabbi omukazi Nowadiya, ne bannabbi abalala abandintiisizza.\n15 Bwe kityo bbugwe n'aggwa okukola ku lunaku olw'amakumi abiri mu ttaano olw'omwezi Eruli, mu nnaku amakumi ataano mu biri.\n16 Awo olwatuuka abalabe baffe bonna bwe baawulira bwe batyo, bannaggwanga bonna abatwetoolodde ne batya ne baggweeramu ddala omwoyo mu maaso gaabwe bo: kubanga baalaba ng'omulimu guno gwakolebwa Katonda waffe.\n17 Era mu nnaku ezo abakungu ba Yuda ne baweereza Tobiya ebbaluwa nnyingi, ebbaluwa za Tobiya ne zijja gye bali.\n18 Kubanga mu Yuda mwalimu bangi abamulayirira kubanga yali mukoddomi wa Sekaniya mutabani wa Ala; ne mutabani we Yekokanani yali awasizza muwala wa Mesullamu mutabani wa Berekiya.\nNekkemiya - Essuula 7\n3 Ne mbagamba nti Enzigi za Yerusaalemi teziggalwangawa ng'omusana tegunnakangaalukuka; era bwe bayimirira nga bakuuma baggalengawo enzigi, era muzinywezenga n'ebisiba: era mussengawo abakuumi ku abo abali mu Yerusaalemi, buli muntu mu luwalo lwe, era buli muntu ng'ayolekera ennyumba ye.\n7 abajja ne Zerubbaberi, Yesuwa, Nekkemiya, Azaliya, Laamiya, Nakamani, Moluddekaayi, Birusani, Misuperesi, Biguvayi, Nekumu, Baana. Omuwendo gw'abasajja ab'oku bantu ba Isiraeri:\n27 Abasajja ab'e Anasosi; kikumi mu abiri mu munaana.\n44 Abayimbi: abaana ba Asafu, kakumi mu ana mu munaana\n67 obutassaako baddu baabwe n'abazaana baabwe, omuwendo gwabwe asanvu mu ebikumi bisatu mu asatu mu musanvu: era baalina abasajja abayimbi n'abakazi abayimbi ebikumi bibiri mu ana mu bataano.\n68 Embalaasi zaabwe zaali lusanvu mu asatu mu mukaaga; ennyumbu zaabwe ebikumi bibiri mu ana mu ttaano;\nNekkemiya - Essuula 8\n1 Awo abantu bonna ne bakuŋŋaana ng'omuntu omu mu kifo ekigazi ekyayolekera omulyango gw'amazzi; ne bagamba Ezera omuwandiisi okuleeta ekitabo eky'amateeka ga Musa Mukama ge yalagira Isiraeri.\n2 Ezera kabona n’aleeta amateeka mu maaso g'ekibiina, abasajja era n'abakazi ne bonna abaayinza okuwulira n'okutegeera, ku lunaku olw'olubereberye olw'omwezi ogw'omusanvu.\n3 Awo n'asoma omwo mu maaso g’ekifo ekigazi ekyayolekera omulyango ogw'amazzi, okuva enkya ku makya okutuusa ettuntu, abasajja n'abakazi nga weebali, n'abo abayinza okutegeera; abantu bonna ne batega amatu okuwulira ekitabo eky'amateeka.\n12 Awo abantu bonna ne beddirayo okulya n'akunywa n'okuwereeza emigabo n'okusanyuka essanyu lingi, kubanga bategedde ebigambo ebibabuuliddwa.\n16 Awo abantu ne bafuluma ne bagaleeta ne beekolera ensiisira, buli muntu waggulu ku nnyumba ye ne mu mpya zaabwe ne mu mpya z'ennyumba ya Katonda ne mu kifo ekigazi eky'oku mulyango ogw'amazzi ne mu kifo ekigazi eky'okumulyango gwa Efulayimu.\n17 Awo ekibiina kyonna eky'abo abaali bakomyewo okuva mu bunyage ne bakola ensiisira ne basula mu nsiisira: kubanga okuva mu nnaku za Yesuwa mutabani wa Nuuni okutuusa ku lunaku luli abaana ba Isiraeri tebaakolanga bwe batyo. Ne wabaawo essanyu lingi nnyo.\n18 Era buli lunaku ng'asookera ku lunaku olw'olubereberye n'amalira ku lunaku olw'enkomerero n'asomanga mu kitabo eky'amateeka ga Katonda. Ne bakwatira embaga ennaku musanvu; ne ku lunaku olw'omunaana ne wabaawo okukuŋŋaana okutukuvu, ng'ekiragiro bwe kiri.\nNekkemiya - Essuula 9\n32 Kale nno, Katonda waffe, Katonda omukulu, ow'amaanyi, ow'entiisa, akwata endagaano n'okusaasira, okutegana kwonna kuleme okufaanana okutono mu maaso go, okwatubangako, ku bassekabaka baffe, ku bakungu baffe, ne ku bakabona baffe, ne ku bannabbi baffe, ne ku bajjajjaffe, ne ku bantu bo bonna, okuva ku mirembe gya bakabaka b'e Bwasuli na buli kati.\n33 Naye ggwe mutuukirivu mu byonna ebyatubangako kubanga wakolanga eby'amazima, naye ffetwakolanga obubi:\n34 so ne bassekabaka baffe n'abakungu baffe ne bakabona baffe ne bajjajjaffe tebaakwatanga mateeka go so tebaawuliranga biragiro byo n'emisango gyo bye wategeeza eri bo.\n35 Kubanga tebaakuweerezanga mu bwakabaka bwabwe, ne mu bulungi bwo obungi bwe wabawa, ne mu nsi ennene engimu gye wawa mu maaso gaabwe, so tebaakyukanga okuleka ebikolwa byabwe ebibi.\nNekkemiya - Essuula 10\n8 ne Maaziya ne Birugayi ne Semaaya: abo be baali bakabona.\n30 era tulemenga okuwa bawala baffe amawanga ag'omu nsi, newakubadde okutwaliranga batabani baffe bawala baabwe;\nNekkemiya - Essuula 11\n1 Awo abakulu b'abantu ne babeeranga mu Yerusaalemi: era n'abantu abalala ne bakuba obululu okuggya omu ku kkumi okumuleeta okubeera mu Yerusaalemi ekibuga ekitukuvu, ne bali omwenda okubeera mu bibuga ebirala.\n3 Era bano be bakulu b'essaza abaabeeranga mu Yerusaalemi: naye mu bibuga bya Yuda ne mubeeramu buli muntu mu butaka bwe mu bibuga byabwe, Isiraeri, bakabona n'Abaleevi n'Abanesinimu n'abaana b'abaddu ba Sulemaani.\n4 Ne mu Yerusaalemi ne mubeeramu abamu ku baana ba Yuda ne ku baana ba Benyamini. Ku baana ba Yuda: Ataya mutabani wa Uzziya mutabani wa Zekkaliya mutabani wa Amaliya mutabani wa Sefatiya mutabani wa Makalaleri ow'oku baana ba Pereezi;\n5 ne Maaseya mutabani wa Baluki mutabani wa Kolukoze mutabani wa Kazaya mutabani wa Adaya mutabani wa Yoyalibu mutabani wa Zekkaliya omwana w'Omusiiro.\n8 Awo oluvannyuma lw'oyo Gabbayi ne Sallayi, olwenda mu amakumi abiri mu munaana.\n13 ne baganda be, abakulu b'ennyumba za bakitaabwe, ebikumi bibiri mu ana mu babiri: ne Amasusaayi mutabani wa Azaleri mutabani wa Azayi mutabani wa Mesiremoosi mutabani wa Immeri,\n19 Era nate abaggazi, Akkubu ne Talumooni ne baganda baabwe abaakuumanga emiryango baali kikumi mu nsanvu mu babiri.\n26 ne mu Yesuwa ne mu Molada ne Besupereti;\nNekkemiya - Essuula 12\n7 ne Sallu ne Amoki ne Kirukiya ne Yedaya. Abo be baali abakulu ba bakabona n’aba baganda baabwe mu nnaku za Yesuwa.\n9 Era Bakubukiya ne Unni baganda baabwe ne baboolekera mu bisanja.\n10 Yesuwa n'azaala Yoyakimu, Yoyakimu n'azaala Eriyasibu, Eriyasibu n'azaala Yoyaada,\n13 owa Ezera, Mesullamu; owa Amaliya, Yekokanani;\n22 Abaleevi mu nnaku za Eriyasibu, Yoyada ne Yokanani ne Yadduwa, ne bawandiikibwa nga gye mitwe gy'ennyumba za bakitaabwe: era ne bakabona, Daliyo Omuperusi nga ye kabaka.\n24 N'abakulu b'Abaleevi: Kasabiya ne Serebiya ne Yesuwa mutabani wa Kadumyeri ne baganda baabwe nga baboolekedde okutenderezanga n'okwebazanga ng'ekiragiro bwe kyali ekya Dawudi omusajja wa Katonda, ekisanja nga kyolekera ekisanja.\n27 Awo bwe baatukuza bbugwe wa Yerusaalemi, ne banoonya Abaleevi mu bifo byabwe byonna, okubaleeta e Yerusaalemi, okukwata embaga ey'okutukuza n'essanyu, nga beebaza era nga bayimba, nga balina ebitaasa n'entongooli n'ennanga.\n28 Abaana b'abayimbi ne bakuŋŋaana, okuva mu lusenyi olwetoolodde Yerusaalemi ne mu byalo eby'Abanetofa;\n37 ne bayita mu mulyango ogw'oluzzi n'okusimba mu maaso gaabwe ne balinnya ku lutindo olw'ekibuga kya Dawudi, bbugwe w'ayambukira waggulu w'ennyumba ya Dawudi okutuusa ku mulyango ogw'amazzi ebuvanjuba.\n44 Awo ku lunaku olwo ne balonda abantu okuba abakulu b'enju ez'amawanika olw'ebiweebwayo ebisitulibwa, olw'ebibala ebibereberye, n'olw'ebitundu eby'ekkumi, okuzikuŋŋaanyizaamu ng’ennimiro ez'oku bibuga bwe zaali, emigabo egyalagirwa bakabona n'Abaleevi mu mateeka: kubanga Yuda yasanyuka olwa bakabona n'Abaleevi abaaweereza.\n45 Era baakwata ebisanja bya Katonda waabwe n'ebisanja eby’okulongoosa, era bwe batyo bwe baakola n'abayimbi n'abaggazi ng'ekiragiro kya Dawudi bwe kyali n'ekya Sulemaani mutabani we.\nNekkemiya - Essuula 13\n2 kubanga tebaasisinkana baana ba Isiraeri nga balina emmere n'amazzi, naye ne bagulirira Balaamu eri bo okubakolimira: era naye Katonda waffe n'afuula ekikolimo okuba omukisa.\n3 Awo olwatuuka bwe baawulira amateeka, ne balyoka baawula mu Isiraeri ekibiina kyonna eky'abannaggwanga.\n6 Naye mu biro ebyo byonna nze nga siri Yerusaalemi: kubanga mu mwaka ogw'amakumi asatu mu ebiri ogwa Alutagizerugizi kabaka w’e Babulooni ne ŋŋenda eri kabaka, awo nga wayiseewo ennaku, ne ndaga kabaka:\n8 Ne kinnakuwaza nnyo: kyennava nkasuka ebweru ebintu byonna eby'omu nnyumba ebya Tobiya okubiggya mu kisenge.\n11 Awo ne mpakanya abakulu ne njogera nti Kiki ekiresezza ennyumba ya Katonda? Ne mbakuŋŋaanya ne mbateeka mu kifo kyabwe.\n14 Onjijukiranga, ai Katonda wange, olw'ekigambo ekyo, so tosangula bikolwa byange ebirungi bye nnakolera ennyumba ya Katonda wange n'olw'ebyo ebikwatirwa omwo.\n15 Mu biro ebyo ne ndaba mu Yuda abantu nga basambira ku ssabbiiti amasogolero, era nga bayingiza ebinywa, era nga babiteeka ku ndogoyi zaabwe; era n'omwenge n'ezabbibu n'ettiini n'emigugu egy'engeri zonna gye bayingiza mu Yerusaalemi ku lunaku olwa ssabbiiti: ne mba omujulirwa eri bo ku lunaku kwe baatundira ebyokulya.\n16 Era mwabeeramu abasajja ab’e Ttuulo abaayingizanga ebyennyanja n'ebintu eby'engeri zonna, ne babaguliza ku ssabbiiti abaana ba Yuda ne mu Yerusaalemi.\n21 Ne ndyoka mbeera omujulirwa eri bo ne mbagamba nti Kiki ekibasuza okwetooloola bbugwe? bwe mulikola bwe mutyo nate, ndibakwata. Awo okuva ku lunaku olwo ne batajjira nate ku ssabbiiti.\n24 n'abaana baabwe baayogeranga ekitundu lulimi lwa Asudodi so tebaayinza kwogera lulimi lwa Bayudaaya, naye ng'olulimi olwa buli ggwanga bwe lwali.\n25 Awo ne mbawakanya ne mbakolimira ne nkubako abamu ne nkuunyuula enviiri zaabwe ne mbalayiza Katonda nti Temuwanga batabani baabwe bawala bammwe, so temutwaliranga batabani bammwe bawala baabwe, newakubadde mmwe bennyini.\n27 Kale tunaabawulira mmwe okukolanga obubi obwenkanidde awo okusobya Katonda waffe nga tuwasa abakazi ab'amawanga?\n30 Bwe ntyo bwe nnabalongoosa eri bannaggwanga bonna, ne nteekawo ebisanja bya bakabona n'eby'Abaleevi, buli muntu mu mulimu gwe;\n31 n'olwekiweebwayo eky'enku mu biro ebyateekebwawo; n'olw'ebibala ebibereberye. Onjijukiranga, ai Katonda wange, okunkola obulungi.


Bukedde Online - Taata ow'emyaka 90 abaana bamufunidde omubeezi\nKibi nnyo okucamuukirira\nAbaafuna ebintu by'Abayindi e Masaka basat...\nAbagole nga bamema oluvannyuma lw’okugattibwa\n“KYANNUMA okumala ebbanga nga ndaba taata obulwadde bumugonzezza, nga yeefumbira ne yeerimira n’okukola emirimu emirala gyonna ku myaka 90 nga ndaba embeera eno egenda kukendeeza obuwangaazi bwe. Nafuna ekirowoozo nti ssinga abeera afunye omubeezi ayinza okuyambibwa okugonza mu mbeera ne yeeyongerako emyaka emirala ng’akyali ku nsi.\nKyewuunyisa nti, nagenda okufuna ekirowoozo nga naye kye kimuli mu bwongo ekyannyanguyiza okukola ku by’okubateekerateekera embaga n’akuba empeta,” bwatyo Fred Mugambe bw’annyonnyola engeri gye yawasirizza kitaawe omukyala.\nNga bwe bagamba nti, olukula luyonka baana baalwo, enjogera eno etuukira bulungi ku musajja mukulu George Wilson Kulubya abaana gwe baawasirizza omukyala. Kulubya mutaka ku kyalo Kwaba Kabira mu muluka gwa Ssaabagabo Kyanja mu disitulikiti y’e Mpigi. Yayanjudde era n’akuba empeta Juliet Nababi 70, era emikolo gyabwe gyacamudde ekyalo anti kino babadde tebakirabangako.\nTAATA YATUSABA OKUMUFUNIRAYO MAAMA Fred Mugambe 73, agamba nti: “Nali nafuna dda ekirowoozo nga njagala okufunira taata omubeezi naye nga nnoonya bwe nkitandika. Lumu mba ndi waka ewange mu Kitunzi e Lungujja taata n’ankubira essimu ng’ampita wabula teyaηηamba kimpisa.\nBwe natuuka e Kabira awaka nasanga baganda bange bonna yabakubidde era nga bali waka ekyasooka okunkangamu nga ndowooza nti oba atuyise kutusiibula agenda kufa. Ekyandeeta akaseko ku matama kwe kuwulira ensonga eyali etukuηηaanyizza n’atutegeeza nti yeetaaga okutufunirayo maama.\nOlwawulira bino namugamba kimu nti, taata ontikkudde omugugu kubanga kye kimbadde ku mutwe era ne mmuddamu kimu nti njagala maama waffe tumuleete mu mateeka nga twanjulwa mu bakadde be n’okubatwala mu kkanisa bagattibwe mu bufumbo obutukuvu.\nNatandikirawo okukola enteekateeka z’omukolo gw’okwanjulwa n’embaga wabula ate eby’embi kwolwo ate twetemamu ne baganda bange anti ababiri ku ffe baakiwakanya ne bagaanira ddala nti tekisoboka taata okuwasa omukyala omulala era bano kukwanjula ne ku mbaga tebaalinnyayo n’abazzukulu abaali babeera ne taata ne babamubaggyako.\nENTAMBULA Y’EMIKOLO Omukolo gw’okwanjula gwali ku kyalo Nabusanke mu maka ga bakadde ba Nababi era eno abaana tetwawerekera kitaffe wabula yeegattibwako bataka banne n’abeemikwano ne bagenda okwogereza.\nABAALIYO BANYUMYA NTI Era ng’emikolo gy’okwanjulwa emirala bwe gibeera, bwe batuuka ku buko bayingizibwa mu nyumba ne bazaalibwa oluvannyuma ne bafuluma mu kidaala awaali okwanjulira omuko abataka n’abantu abaali bakuη− ηaanye. Nababi yafuluma ennyumba ng’azina bw’awuubira ku bantu wamma ng’azze buto.\nBannyina ba Kulubya baamuwa ekimuli ne bamuwaana n’obugambo obwamuleetera okwemoola nga bw’akuba mwana munne Kulubya oluuso enduulu n’etta abalabi. Kulubya yatwala ebirabo ebiwera omwali ennyama, eby’omu bibbo, omwenge n’ebirala era abakadde ne bakkiriza okumuzaala mu maka gaabwe.\nBaamukuutira okumulabirira obutamutuusaako lubale wabula amukuume nga bwe bamumuwadde kye yeeyama okukola. Oluvannyuma lw’emikolo gy’okwanjula, Nababi yasiba kadaali era ne boolekera kkanisa y’omutukuvu Firipo e Nabusanke gye baagattirwa mu bufumbo obutukuvu.\nEbirayiro Kulubya yabikuba atudde mu katebe olw’obunafu naye Nababi n’alayira okumulabirira mu bulwadde ne mu bulamu, mu bwavu ne mu bugagga okutuusa okufa lwe kulibaawukanya n’omwami n’akola kye kimu. Nga bamaze okugattibwa, baayolekera mu maka ga Kulubya awaali wategekeddwa okusembereza abagenyi baabwe era baatuukawo ku ssaawa bbiri ez’akawungeezi wakati mu nduulu y’abatuuze b’oku kyalo.\nMAAMA WEEBALE KULABIRIRA TAATA Abaana ba Kulubya abasatu abaaliwo ku mukolo okuli: Fred Mugambe, Gladys Nakkungu ne Grace Nabubiro baasiima nnyaabwe omugole era ne beeyama okukolagana naye.\nNALONDA KYAPA MU LINNYA LYANGE - NABABI BW’AYOGERA KU MPETA “Ku myaka gyange 70, mbaddesikyalina ssuubi nti ndikubwa empeta mu bulamu era kino George ky’ankoledde kyamagero kye ndaba ng’omuntu alonze ekyapa mu mannya ge. Omulimu gwe mbadde nkola okuva mu 1970 gwa kusiba bagole era ku kyalo Kabira nze musibi w’abagole nga nsibye abasoba mu 300. Bwe nasooka okukitegeezaako baganda bange baalwawo okukikkiriza okutuukira ddala ku lunaku George lwe yajja okwanjulwa.\nENTANDIKA Y’OMUKWANO GWAFFE Nga tetunnatandika bya mukwano ne George twali tumanyiganye ebbanga ddene emabega.Mu ddya gye nasooka okufumba ew’omugenzi Kulanima Kirigwajjo, baze oyo yali mukwano gwa George ng’amaka gaffe gakolagana bulungi, anti nange mukyala we omugenzi yali yafuuka mukwano gwange\nKatonda yatwala baze ate mu kiseera kye kimu ne George munne n’amufaako ne tusigala awo nga buli omu ali yekka naye ata nga tunyumya. Wabula mu kiseera nga baze akyali mulamu, George teyaη− ηambako kigambo kyonna, naye bwe waayita omwaka gumu ng’afudde awo we yatandikira okunsonseka obugambo.\nOkuηηamba, aliko omukyala omu gwe yatuma naye nga wa ku kyalo kyaffe era ono olwaη− ηamba ne mmubuuza kimu nti anakkiriza okunkuba empeta kubanga nze kye nsinga okwetaaga. Nnaalongo ono gwe yatuma olwazzaayo amawulire ewa George yamuddamu kimu nti, empeta tagirinaamu buzibu ne ηηamba nti ekirooto kyange kimaze okutuukirira kwe kutandikira awo mpolampola okutuuka olwaleero lw’agenze mu bakadde ne mmwanjula era n’ankuba n’empeta.\nEra okusinziira ku kino ky’ankoledde simanyi kya kumusasula naye Katonda n’amala ankolera ekyamagero n’ampa ezzadde ery’abalongo mbeera mmaze. Ebbanga lye namala mu bufumbo ne baze omugenzi saasobola kuzaalayo ku mwana naye bwe mba mmufunye mu George mbeera ηηenda kwebaza nnyo Katonda.\nOmwami ono akoze ekyalema baze omugenzi kubanga yansuubiza empeta okuva mu 1963 lwe yampasa okutuuka lwe yafa mu 2010. Nali naguma nti tasobola kuginkuba kubanga aliko omukyala gwe yalina ow’empeta ne mmanya nti okuggyako oli ng’afudde naye eby’empeta ne mbyenenya ate laba bwe zireeta George eyajja nga malayika.”\nABAANA SI BE BANSALIRAWO -KULUBYA Abaana abankyaye olw’okufuna omubeezi tebammalira budde kuba si be bansalirawo. Abaana bano balina emitima egitaagaliza kubanga ku bbanga lye mmaze obw’omu nga tewali n’omu abadde asobola kunfumbira wadde okundabirira mu mbeera yonna, y’ensonga lwaki sisobola kuleka kabiite wange lwa baana.\nOluvannyuma lw’okufi irwa mukyala wange Meere Nalule nasigala mu kiwuubaalo ate nga sirina annyamba kubanga obulwadde bwa puleesa bwandeetera okunafuwa olw’okulemala kale mbadde nga kateeyamba okumala emyaka mukaaga okuva lwe yafa.\nBwe nagenda okwetegereza nga mu bantu be ndaba nga Nababi ambeereddewo nnyo. Omukyala oyo anzijanjabye n’andabirira mu buli mbeera abaana we batabeera kale ne ndaba ng’asaanidde okumbeera okumpi buli kadde kubanga buli lw’abadde abeera nange nga mbeera n’akaseko ku matama ne mmanya nti kirabika ye muntu omutuufu gyendi.\nBwe nafuna ekirowoozo ekimusembeza nakubira abaana bange bonna okuli; Fred Mugambe, Gladys Nakkungu, Nampiima, Yonasaani Kibirango ne Night Namagembe ne mbayita era ne mbategeeza ku nsonga eno.\nWabula kyanneewuunyisa nnyo ate abaana ababiri okundaga nti tebakyagadde era nti tekijja kusoboka. Eky’abaana abamu okumpakanya tekyandeetera kweraliikirira kwonna kuba nali mmaze okusalawo nti ηηenda kuwasa, kwe kukwatagana n’abaakiwagira abaakola enteekateeka ne mbaleetera nnyaabwe omuggya era ndi musanyufu mu kiseera kino.\nOmwana omu, Kibirango yali yeeweze okutuusa ku mukyala wange ekikyamu naye namutwala mu kakiiko ka LC ne bamutuuza okumubuuza ky’ayagala. Nze njagala okubakakasa omukyala ono gwe banyiigira si ye yatta nnyaabwe era teyamulinaako kakuku konna.\nSigenda kukola kye baagala kubanga nze nneebeezaawo ne bwe babeera tebalina kye bampadde nja kubeerawo ne mukyala wange ate tweyagale,” Kulubya bw’amaliriza.\nOkwewandiisa mu gy''Amazaalibwa ga Kabaka kutandise\nKabushenga alidde: Katikkiro amulonze ku kakiiko k'emizannyo\nPoliisi erabudde ku basuubira okkola b'efujjo ku misinde gya Kabaka


Bukedde Online - Amaanyi g’ebbomba eteriiko kiwujjo\nNkoze ntya okufuuka nnamba emu?\nNZE toyinza kundesa musajja mukomole kubanga abeera muyonjo ate asamba 90 n’amalako.\nOmusajja ng’apika ebbomba epika omukka mu ggaali\nNZE toyinza kundesa musajja mukomole kubanga abeera muyonjo ate asamba 90 n’amalako. Nze Jane Frances Nabandeke, mbeera Mukono. Nasookera ku musajja atali mukomole nga tusoma S2 era ye yakutuza embuzi yange.\nOmusajja ono namwagala nnyo naye nga bwe kituuka mu kwegatta, atuuka okumala nga sitambuddeeko wadde ebigere ebibiri.\nNg’atuuka okumalamu akagoba n’akuba otulo ne nsigala nga nkyalindiridde nga ndowooza nti oba anaazuukuka n’atandikira we yakomye naye nga wa! Okutuusa bwe twayawukana ne nfuna omulala.\nNawuliranga bagamba nti omusajja omukomole anyuma, nga simanyi kye kitegeeza.\nNatandika okweroboza mu basajja nga njagala Musiraamu kuba nali nnoonya musajja mukomole ndabe bwe bibeera.\nNafuna omuvubuka mukulukulu ne twagalana, naye omulundi gwe nasooka okwegatta naye sirigwerabira.\nOlwokuba yansanga n’ekyoyooyo, nze nneekwatira bbomba ne tutandika okunyumya akaboozi naye ng’omutwe gwe muyonjo ate nga guweweera nga gunyuma okuweeweeta okukkakkana nga ngukubye mu ttama.\nTuutwo mu kisaawe ngenda okulaba ng’ayise we nali mmanyinga tayimiriddeemu.\nAkaboozi twakanyumiza essaawa bbiri bwe ddu! Ate nga tunyumirwa.\nKyanneewuunyisa nnyo kubanga gwe nasookerako nga n’oluusi oluba okuyingira ng’agwa eri, n’owulira ng’obusungu bukutta.\nENJAWULO Y’OMUKOMOLE N’ATALI\n“Ebbomba eteriiko kiwujjo eyawukanira ddala n’eriko kubanga alina eriko ekiwullo abeera n’ennyonyoogeze nnyingi, oluusi ekimwanguya okumalamu akagoba.\nKino kiri bwe kiti kubanga omusajja bw’ataba mukomole, ekikuta ekibikka omutwe gw’obusajja kigukuuma nga guweweera, era nga gulimu amasannyalaze mangi.\nOlwo bwe gutuuka mu bukazi n’afuna n’ebbugumu, ekivaamu kumalamu kagoba.\nSo nga ku mukomole, omutwe gw’obugajja engeri gye gubeera ebweru, ne bw’atuuka mu bukyala teyeekanga nnyo ekimuyamba okusamba ekyenda,” bwatyo Kabakuuku Baligeyankoona Sseruwu e Busunju bw’agamba.\nAgattako nti; Ate nze nakizuula , bw’oyingira akapiira ne kataba obulungi nga toli mukomole, obusajja butuuka munda ne bukwata era buli lw’oba ng’afuluma obeera ng’ekigere ekikwatide mu bbumba n’olyoka owulira ate nga mwembi munyumirwa ekitabeerawo nga bakuggyeko ekikuta.\nEra kizibu nnyo okuseerera n’okoza ku ttaka ng’olina ekikuta kubanga kibeera kyekutte munda mu bukyala naye ate ekibi ekiriwo, obuwoomi obwo bukusukkirirako n’otuuka mangu ku ntikko so ng’ate omukomole alwawoko era wano omukazi w’afuniramu.\nYe Sam Ssegirinnya omukugu mu kubudaabuda abaagalana okuva mu SROP International agamba nti mu mukwano, engeri yokka gy’osobola okulya n’owoomerwa obulungi ng’omanyi nti munno muyonjo ate nga mulamu bulungi.\nAbasajja abamu beegatta ne batanaaba kutukula, emmere yonna gy’aba alidde n’ekwatira wansi w’ekikuta n’egegera ekitegeeza nti temujja kuva mu ddwaaliro.\nKubanga obucaafu obwo bujja kuvaamu endwadde ezitali zimu ate ozisiige munno.\nEra buli lwe musirikira obulwadde obwo bwo bweyongera kulya ekivaamu nga mufuna amabwa mu bitundu by’ekyama ekiyinza okubabeerera ekyangu okufuna akawuka ka siriimu.\nAte ne bw’obeera ggwe n’okimanya nti munno tasobola kuyonja busajja bwe, ekyagala kibula, ekibuza essanyu awaka kubanga mutuuka ne mu kwenoonya nga toyagala kumusanyusa ate ekitabeerawo ku musajja omukomole.\nDr. Robert Ssooka omukugu mu kukomola okuva mu ddwaaliro ly’ettendekero ekkulu e Makakerere annyonnyola nti okukomola kwe kuggyako akasusu ku busajja nga tukozesa emitendera mu nkola ey’ekisawo.\nEra omusajja yenna agenda okukomolebwa, balina okusooka okumutuuza ne bamusomesa byonna ebikwata ku kukomola ne bamubudaabuda bulungi ne balyoka bamukolako.\nOkunoonyereza kulaga nti bw’okomola omusajja omu, obeera otangidde abantu abasoba mu16 okufuna akawuka ka siriimu. Era kiteeberezebwa nti abasajja abasoba mu 3,000,000 be bakomolebwa mu malwaliro okuva kaweefube ono bwe yatandikibwawo mu 2007.\nKyokka jjukira nti waliyo abakomolebwa ku mizikiti ne mu byalo okuva mu mawanga ag’enjawulo.\nOmusawo ng’ategeka okukomola omusajja\nEmigaso gy’okukomola emikulu giri etaano. Era nga kino kikolebwa n’ekigendererwa eky’okukendeeza ku mikisa gy’omusajja egy’okufuna akawuka ka mukenenya ssinga abeera yeegasse n’omukazi akalina.\nEnkola eno eyambako okukendeeza ku mikisa gy’omusajja egy’okufuna akawuka ka siriimu n’ebitundu 60 ku buli100.\n1.Okukomola kukendeeza ku mikisa gy’okufuna endwadde z’ekikaba naddala ezireeta amabwa mu bitundu by’ekyama omuli kandida, kabootongo, enziku n’endala.\n2. Ekirala, okukuuma obuyonjo mu basajja kubanga bw’obeera omukomole, kikwanguyira okuyonja obusajja bwo okusinga obutali bukomole. Abasajja abamu tebasobola kufunyululayo kiriba ekyo kukizza wansi kusobola kwerong-oosa, mu mbeera eno okukomola kijja ng’obujjanjabi.\n3. era bwe bakukomola, emikisa gy’okufuna kookolo w’obusajja oba okusaasaanya akawuka ka HPV mu bakyala nagyo gikendeera.\nYe Dr. Jonathan Musana omukugu mu kujjanjaba obulwadde bwa siriimu okuva mu ddwaaliro lya Uganda Cares agamba nti abasawo abakugu abanoonyereza ku kawuka ka siriimu bakola ekisoboka okulaba nga teri bantu bapya baddamu kufuna kawuka ka mukenenya ng’erimu ku makubo agayinza okutuyamba okumalawo obulwadde buno mu ggwanga nga tetunnatuuka mu mwaka 2020/2030.\nMu mbeera eno, abasajja bwe bakomolebwa, kikendeeza okufuna n’okusaasaanya akawuka n’ebitundu 60 ku buli100 mu basajja abakomole.\n4. era okunoonyereza kulaga nti omusajja atali mukomole, wansi w’ekiriba ky’obusajja bwe wabeerayo obutoffaali obusikiriza akawuka ka siriimu okubudamirayo ekitegeeza nti abasajja abatali bakomole, obusobozi bw’okufuna akawuka gubeera waggulu nnyo ekitali ku bakomole.\n5. ekirala, wansi w’ekiriba ky’obusajja wabeera wabisi buli kiseera ate nga wabuguma bulungi ekisikiriza obuwuka okwekweka n’okuzaalirayo.\nEmyaka mingi egiyise, abasajja bokka be babadde baganyulwa mu nteekateeka kyokka kati, okunoonyereza kulaga nti omusajja bw’abeera omukomole n’abakyala\nOndaba otya. Omusajja ng’ayolesa akawale k’omunda\nEra kyazuulibwa nti abasajja abatali bakomole batambuza akawuka ke bayita “ human papilloma virus” (HPV). Akawuka kano keekweka eyo wansi w’ekikuta nti omusajja atali mukomole ne bw’aba anaabye, kasigalayo. era ssinga yeegatta n’omukyala, asobola okukamusiiga wabula ate ye omusajja tekamukosa era talina ky’alaba ku busajja bwe. Naye bwe katuuka mu mukyala, ate ye kamuyisa bubi kuba kamuleetera kookolo w’omumwa gwa nnabaana. era nga kiyinza okumutwalira emyaka10 okutandika okufuna obubonero okuva lw’afunye akawuka kano okuva ku musajja gwe yeegasse naye.\nOkukomola kigendererwamu obutafuna kawuka ku mukyala ssinga abeera akalina naddala ng’omusajja takalina nga naye bw’aba akalina, obusobozi bw’okukasiiga omukyala bubeera bukendeera.\nEra omusajja bw’aba akomolebwa, obusobozi bw’okukafuna n’okusiiga mukyalawe endwadde z’ekikaba bukendeerera ddala naddala ezireeta amabwa n’emikisa gye egy’okufuna akawuka gikendeera.\nBy’olina okwekkaanya nga bakukomodde\nWEEYISA OTYA NGA BAMAZE OKUKUKOMOLA?\nDr. Ssooka annyonnyola nti bwe bamala okukukomola, oyambalirawo andaweya yo ate ng’ebiseera ebisinga gy’ogenderamu bagikuwa ku bwereere nga mpya. era osobola n’okuddayo ku mulimu gwo n’okola ne watabaawo akutegedde.\nEkiwundu kino kiwonera mu wiiki bbiri zokka kubanga kibeera kitono nnyo. Wabula olina okuyisaawo wiiki mukaaga okuddamu okwegatta kiyambeko ekiwundu kyo okuwonera ddala.\nOlina okukuuma ekiwundu nga kiyonjo. Toteekako ddagala lya kinnansi era tomira ddagala abasawo lye batakuwadde.\nWanirira obusajja mu andaweya ebukwata obulungi obutunuze waggulu okumala wiiki bbiri.\nEkiwundu bwe kiba kikutte nga kikaze bulungi, olina okuddayo mu ddwaaliro oluvannyuma lwa wiiki mukaaga bakukebere okulaba oba nga tewafuna buzibu bwonna.\nAte ssinga obeera ofunye obuzibu , ddayo mu ddwaaliro gye baakukolerako bakujjanjabe era nabwo obujjanjabi n’eddagala ebikuweebwa bya bwereere okutuusa lw’otereera.\nEbivaako akawuka ka siriimu okukwata omukazi amangu\nZiizino ensonga lwaki oteekeddwa okwekebejja Condom nga tonnagikozesa


Bukedde Online - Micho alabudde abazannyi obutanyooma Zimbabwe\nMicho alabudde abazannyi obutanyooma Zimbabwe\nKCC emezze Simba n’edda n’omusimbi\nRonaldo by'asinze Messi mu 2013\nOMUTENDESI wa Cranes, Micho Sredojevich, asabye abazannyi be beerabire obuwanguzi bwe baatuuseeko ku Burkina Faso n’abalabula nti omupiira omukulu ennyo gwa Zimbabwe era bwe batagugoba biba bibi nnyo eri Uganda.\nUganda (Cranes) yakubye Burkina Faso (2-1) n’erinnya ku ntikko y’ekibinja B mu mpaka z’Afrika ez’abazannyira awaka (CHAN). Enkya, Cranes ezzaako Zimbabwe, eyalemaganye (0-0) ne Zimbabwe nga singa Uganda eguwangula, yaakwesogga oluzannya lwa ‘quarter’.\nMicho yagambye nti Zimbabwe ya bulabe nnyo kuba egenda kuba n’obuwaguzi bungi olwa bannansi baayo abasuubirwa okujja ku mupiira guno kubanga ba muliraano ne South Afrika ate nga n’abalala bangi bakolera South Afrika.\nWano kwe kulabula abazannyi be okwerabira obuwanguzi bw’oku Burkina Faso kubanga omupiira gwa Zimbabwe gwe gusalawo kinene ku kutuuka ku ‘quarter’.\nYagambye nti okuggyako enduulu, talina kya maanyi ky’atya ku Zimbabwe era ng’alina obwesige mu bazannyi nti bwe banaakwata obukodyo bw’abawadde, bajja kugimegga.\n“South Afrika eri kumpi ne Zimbabwe ate nga bannansi baabwe bangi babeera wano ekitegeeza nti obuwagizi balina bungi. Ttiimu yange ngitegese ekimala okufaafaagana n’embeera eno.” Micho bwe yagumizza Bannayuganda.\nEggulo ku makya, Micho yalagidde abazannyi okutambulako mu kibuga Cape Town basobole okuggya ebirowoozo ku mupiira guno n’okumanyiira obudde. Kuno yayongeddeko okubata ne banyumyamu bokka kibongere okutegeka obwongo bwabwe baggweemu okutya.\nCranes terina buvune bwonna era kati abazannyi bali bulindaala okuttunka ne Zimbabwe enkya.\nNIGERIA ERI MU KUTYA\nLeero, South Afrika, abategesi bakomyewo mu nsike okuttunka ne Mali eyakuba Nigeria (2-1). South Afrika yawuttula Mozambique (3-1) mu ggwaggulawo.\nAwangula ku Mali ne South Afrika, waakuyitamu okuzannya ‘quarter’ sso nga Nigeria bw’ekubwa, yaakuwanduka mu mpaka zino ze yeetabyemu omulundi ogusooka.\ngoba ku bano bombi yeegata ku luzannya lwa ‘quarter’. Omutendesi wa South afrika Gordon Igesund amanyi obukulu bw’omupiira era eno ye nsonga lwaki akubiriza abazannyi okuteekawo omupiira omulungi kibasobozese okuyitawo baleme n’okuswa pulezidenti we ggwanga lino asuubira okubawo.\nAbazannyi abali ku ttiimu ya South Afrika enkulu okuli Khune, Tsabalala, Parker be bamu ku bali ne ku ttiimu eno era basuubira okuwa eggwanga lyabwe obuwanguzi.\nNigeria esigazza omukisa gumu gw’akulaba nga bawangula omupiira guno bw banaba bakwongera ku mikisa gyabwe okuyiawo okugenda ku luzannya oluddako. Nigeria yakubwa Mali mu gwagulawo ku ggoolo 2-1 nga singa olwaleero bakubwa, bandiwanduka mu mpaka zino.


OMUSUMBA ZAABIKE AKYABUZE – His Kingdom Broadcasting Services\nAB’OLUGANDA BAWANJAGIDDE AB’OBUYINZA OKUBAYAMBA\nAb’oluganda lw’omusumba Jackson bwanika amanyiddwa nga zaabike balaajanidde ab’obuyinza okulaba nga babayambako okuzuula omuntu waabwe ono oluvannyuma lw’ebbanga erigenda mu wiiki nga bamunoonya tebamulaba.\nOno yakoma okulabwako ku lwokutaano lwa sabbiiti ewedde bweyali agenda mu kusaba kw’okuyita mu kiro.\nOmusumba era omuyimbi Jackson bwanika amanyiddwa ennyo nga zaabike yayawukana ne mukyalawe namusoke immaculate ku lwokutaano lwa sabbiiti ewedde nga agenda mu kusaba kw’okuyita mu kiro mu kkanisa emu esangibwa mu bitundu by’e matugga.\nOno yali mu mmotoka ekika kya ractic kyokka nga okuva olwo ono taddangamu kukubibwako kyamulubaale.\nEmmotoka ono gyeyalimu yasangibwa mu kasenyi k’e nangabo ku luguudo oluva e kasangati okudda e matugga ku lwomukaaga ku makya nga era yasangibwa erimu omusaayi saako n’ebintu bya zaabike okuli essimu n’ebirala.\nAb’oluganda lwa zaabike saako n’emikwano okuva olwo bali ku muyiggo gw’omuntu waabwe kyokka nga n’okutuusa kati mpaawo kyafuniddwawo kikwatagana ku mayitire ge.\nTutuseeko mu kasenyi k’e nangabo nga era abasuubuzi abakolera mu kifo kino batubuulidde nti emmotoka ya zaabike baagirabako ku makya g’olwomukaaga nga era abamu baali basoose kumuyita kasitoma.\nBano bategeezezza nti ekitundu kino kifumbekeddemu ebikolwa by’obumenyi bw’amateeka bwebatyo nga bawanjagidde ab’obuyinza okulaba nga babayambako.\nAb’oluganda lwa zaabike okuli taatawe Johnson mayanja bagamba nti batambudde amalwaliro gonna kumpi obwoya kubaggwa ku ntumbwe nga mpaawo webayinza kusanga muntu waabwe.\nBano bawanjagide abeebyokwerinda nti bwebabeera beebakwata omuntu waabwe babayambe bababuulire waali lwakiri emitika gibakkeko.\nNamusoke immaculate mukyala w’omusumba zaabike gwetusanze ku muyiggo gwa bba atubuulidde ku bugubi bwayitamu mu kiseera kino okuva bba lweyabula.\nZaabike nga omusajja agatta ebya katonda n’ebya kayisaali nga mu by’obufuzi ye ssaabawandiisi w’ekisinde ky’ebyobufuzi ki heart of Uganda platform.\nSsenkulu w’ekisinde kino chemuko waluri naye avuddeyo naasaba abeebyokwerinda okubayamba okuzuula omuntu waabwe.\nOno ategeezezza nti singa gavumenti eremererwa okuzuula omuntu waabwe baakuvaayo balangirire ate oba oli awo kyebazzaako\nye amyuka sekamwa wa poliisi mu kampala n’emiriraano afande luke oweyisigire agamba nti bakyagenda mu maaso n’omuyiggo gw’eomusumba\nPrevious Okujjuza ekifo ky’omubaka w’ekitundu kye Omoro, NRM kiraze nga bwekiri mu nteekateea z’okwetaba mu kulonda.\nNext SALARY INCREMENTS FOR HEALTH WORKERS


Ebbula ly'amazzi lyeraliikirizza ab'e Nakifuma\nBya Amon Mukasa\nABATUUZE b’e kasawo mu Ssaza ly’e Nakifuma mu Disitulikiti ye Mukono bali mu katyabaga oluvannyuma lwa Naikondo zaabwe ezabaweebwa ekibiina kya World Division okufa nga kati emyezi giweze ena nga amazzi bakozesa g'abidiba.\nBano bagamba nti bali mu bweraliikirivu okufuna obulwadde obw'ekuusa ku bucaafu olw'ensonga nti mu kiseera kino amazzi gebakozesa n'ente ze ganywa ate nga galimu n'eddagala erifuuyira ebirime ng'ebikajjo n'ebirala.\nEbyalo ebikyasinze okukosebwa kuliko Abdul kikomeko kibamba, Buyuki, kigogola, Nsanvu, kateete ,kisonzi n'ebirala.\nSsentebe w'ekyalo kisonzi Abdul kikomeko ategeezezza nti ekyalo kiramba kati tekuli kyali Naikondo n'emu ekola oluvannyuma lw'okumala ekiseera nga zifudde kati kyebasigazza kwekukozesa amazzi ag'omubidiba kyokka nago okugafuna batindigga lugendo olw'ensonga nti enzizi ezaali zikozesebwa mu kitundu abalimi b'ebikajjo baaziziba dda.\n"Tusaba abazira kisa bonna abasobola okutuyamba baveeyo batudduukirire ku kizibu kubanga n'essente zennyini ez'okunoonya amazzi amayonjo tetuzirina toyinza kunoonya ssente z'akugula kawunga ssaako n'enva ate ogatteko okugula amazzi"Bwatyo Ssentebe bw'ategeezezza.\nOluvannyuma lwa ssentebe okuwanjagira abalina obusobozi okubadduukirira, Fred Simbwa w'aviiriddeyo n'addaabiriza Naikondo bbiri ku kyalo Kisonzi ezisangiddwa nga n'ebyuma by'ali byabbibwaako era wano w'asinzidde n'asaba abatuuze okwekolamu obukiiko bw'ebyalo bakole bulungibwansi basobole okukuuma Naikondo.


Obadde okimanyi nti ebanjibwa obuwumbi 11,319?\nOMWOGEZI wa Minisitule y’Ebyensimbi, Mugunga era yakakasizza nga Minisitule bw’eyise ababanja Gavumenti ya Uganda okwewandiisa, gavumenti esobole okumanya omuwendo omutuufu ogw’abagibanja ne ssente ze babanja basobole okusasula nga Pulezidenti bwe yalagidde.\nMinisita w’Ebyensimbi, Matia Kasaija, bwe yabadde asoma bajeti y’eggwanga, yategeezezza nti Gavumenti erina ebbanja lya buwumbi 29,984 olw’abagibanja munda n’ebweru w’eggwanga.\nKu bbanja ery’obuwumbi 29,984, ensimbi obuwumbi 11,319 ze zibanjibwa gavumenti munda mu ggwanga wabula Kasaija, mu bajeti yataddemu obuwumbi 111 zokka okusasula ku bbanja ery’obuwumbi 11,319.\nKino kitegeeza nti ababanja gavumenti munda mu ggwanga bagenda kusasulwa obuwumbi 111 zokka ng’olukalala lwa kkampuni 66 ezigambibwa okuba nti bannyinizo amabanja gabatuuse mu bulago, baalaga nti baagala ebafunira obuwumbi 1,300 basasule amabanja agaabwe ku bwabwe. Ssente zino zisingira wala obuwumbi 800 ezassibwa mu byobulimi n’obulunzi mu mbalirira y’omwaka gw’ebyensimbi guno eyasomwa omwezi oguwedde.


August 2017 rnrnrnrnrn\nMinisita Nadduli Abuuliridde Abavubuka Mukole Mukifo Ky’okulwanyisa Abakulembeze\nMinisita wa guno na guli Hajj Abdul Nadduli alabudde abavubuka okwegatta awamu okusobola okutwala eggwanga lino mu maaso. Nadduli agamba nti kya nnaku okulaba nga abavubuka abagenda okukulembera eggwanga mu biseera by’omumaaso ate beenyigidde nnyo mu bitabayamba.\nAbapoliisi Ababadde Beenyigira Mu Bumenyi Bw’amateeka Wakiso, Kampala N’e Mukono Bakwatiddwa\nPoliisi eriko basajja baayo begobyemu obwala nga kigambibwa nti babadde basusse okwenyigira mu bikolwa eby’obunyazi. Bano bakwatiddwa okuva mu bitundu ebyenjawulo okuli Mukono Kampala ne Wakiso.\nTagged #TerefayinaEyaffe @bbstvug ageesigika BUGANDA NEWS\nOkudduukirira Abawala N’ebiwero By’obuyonjo Ab’e Nakaseke Basambira Mabega\nGavumenti esabiddwa okwongera amaanyi mu kwagazisa abaana ab’obuwala okusoma naddala nga babateerawo ebintu byebetaaga mu bulamu obwabulijjo. Bannayuganda ababeera mu ggwanga lya Canada, bebasabye bwebati bwebabadde badduukiridde abawala b’e Nakaseke mu Bulemeezi.\nEmbeera Ey’obwavu Mu Ggwanga Eyali Yeetunda Atandise Okweyimirizaawo\nby Pat Robert Larubi - August 25, 2017 August 25, 2017\nEmbeera yobwavu mu byalo ebimu eyongedde okusendasenda abawala okujja mu bitundu by’omugotteko mu Kampala okukola obwamalaaya.\nASIIKA OBULAMU: Obulwadde Bwa Alusa\nObulwadde bw’amabwa g’omulubuto, yemu ku ndwadde ezisinga okutawanya bannayuganda. Obulwadde buno abakugu babuyita Ulcers, ng’era mu mboozi yaffe Asiika Obulamu, tukuletedde engeri y’obulwadde buno.\nTagged #TerefayinaEyaffe @bbstvug BBS Tv Uganda BUGANDA NEWS\nOkukulaakulanya Abasuubuzi Ab’omukatale Ka Usafi Bakungiddwa Okwegatta\nMinisita omubeezi avunanyizibwa kubiina ebiwozi byensimbi Haruna Kyeyune Kasolo, alabude KCCA okukomya okukwata abatembeeyi nti kino kiretedde gavumenti okufirwa obutitimbe bw’ensimbi. Bino Kasolo abyogeredde mu katale ka USAFI, bwabadde asisinkanye abasuubuzi abekozeemu ekibiina…ekiwola n’okutereka ensimbi.\nEkkungaanyizo Ly’ebyamaguzi Liteekeddwawo Lyakuyamba Abaguzi N’abasuubuzi Okusisinkana\nAbasuubuzi bayuganda kyaddaki okusaba kwabwe kusemberede okuddibwamu oluvanyuma lwa gavumenti okusala amagizi kungeri gyebayinza okutambuzamu emirimu gyabwe n’amawanga amalala naye nga tebafulumya sente nyingi. Kino gavumenti ekikoze nga eyita mu kuteekawo ekunganiro oba akatale eby’emaguzi ebiva ebweru webinatukiranga ate banayuganda babisange awo mukifo ky’okubirinyira enyonyi n’okuteekamu sente enyingi okubireeta.\nIBRAHIM SSEKAGGYA AKOMYEWO: Alangiriddwa Ng’omu Ku Batendesi Ba Cranes\nEkibiina ekiddukanya omuzannya ogw’omupiira mu ggwanga kirangiridde eyali Kampiteeni wa Cranes Ibrahim Ssekajja ne Matia Lule nga bwebagatiddwa ku kibinja ekitendeka ttiimu y’eggwanga. Ssekajja nga mutendesi wa New York Red Bulls mu Amerika akakasizza nga bwali omusanyufu olw’obuvunaanyizibwa obumuwereddwa.\nTagged #TerefayinaEyaffe @bbstvug BUGANDA NEWS news africa\nOBULULU BWA KIRAABU ZA BULAAYA: Ensengeka Y’ebibinja Erangiriddwa\nObululu bw’empaka za Club Empanguzi mu Bulaaya bukwatiddwa akawungeezi kaleero nga ttiimu ennene mu Bungereza zifunye ebibinja ebisaamusaamu.


Translation of the meaning of Sura Al-Burooj - الترجمة اللوغندية - المؤسسة الإفريقية للتنمية - Noble Quran encyclopedia\n1. Ndayira e ggulu eririmu ebifo omutambulira e munyeenye (nga mwe muli e njuba n’omwezi).\n2. Era ndayira olunaku olwalagaanyisibwa (olunaku lw’enkomerero)\n3. Era ndayira oyo aliwa obujulizi n’oyo gwe balibuwaako (ku lunaku lw’enkomerero).\n4. Katonda yagoba mu kusaasirakwe abo abaasima agannya.\n5. Gebaakumamu omuliro ogubumbujja.\n6. Bwe baatuula awo ku mabbali waagwo.\n7. Nga bo (bennyini) balaba buli kyonna kyebakola ku bakkiriza.\n8. Tebaalina kye baali babavunaana okugyako okukkiriza Katonda oweekitiibwa atenderezebwa.\n9. Oyo, obufuzi bwe ggulu omusanvu n'ensi bwonna bubwe. Era Katonda alaba buli kintu.\n10. Mazima abo abaawalagganya abakkiriza abasajja n’abakkiriza abakazi ate ne bateenenya, bakutuukibwako e bibonerezo by’omuliro Jahannama era balina e bibonerezo by’omuliro ogwokya ennyo.\n11. Mazima abo abakkiriza ne bakola e mirimu e mirungi bajja kufuna e jjana nga mukulukutira muyo emigga. Okwo nno kwe kwesiima okwannamaddala.\n12. Mazima okukwata kwa Mukamaawo kwamaanyi nnyo.\n13. Kubanga yye ye mutandisi wa buli kintu era yewookubizzaawo.\n14. Era musonyiyi nnyo, era abaagala nnyo.\n15. Yye ye nannyini Arishi, Oweekitiibwa.\n16. Akola buli ky’aba ayagadde.\n17. Wali owulidde ku byafaayo by’amagye.\n18. Aga Firawo n’abantu ba Thamuud?\n19. Wabula abo abatakkiriza bali mu kulimbisa.\n20. So nga Katonda abeetoolodde.\n21. Wabula yo Kur'ani (eyassibwa ku Nabbi Muhammad) ya kitiibwa.\n22. Eri mu ggwandiikiro erikuumwa obutiribiri.\n(Send note: الترجمة اللوغندية - المؤسسة الإفريقية للتنمية - Sura:Al-Burooj - Aya:)


Bukedde Online - Ensonga lwaki Kasingye y'asikidde Kaweesi\nEnsonga lwaki Kasingye y'asikidde Kaweesi\nKayihura ayimirizza okukwata bodaboda\nOulanya alangidde kkooti y'ensi yonna obus...\nBy Eria Luyimbazi Joseph Mutebi\nGEN. Kale Kayihura nga tannalangirira Kasingye ku kifo ekibaddemu Kaweesi, yasoose kusisinkana Badayirekita bonna 22 ababadde ku ddaala lye limu ne Kaweesi.\nMu lukiiko luno olwatudde ku Lwokusatu lwa wiiki ewedde, Gen. Kale Kayihura yasoose kubuuza Badayirekita bonna: Ku mmwe mwenna, ani ayagala okukola omulimu AIGP Kaweesi gw’abadde akola ogw’okwogerera poliisi? Bonna baasirise.\nKayihura bwe yalabye basirise bonna, kwe kunokolayo amannya abiri: Ku AIGP Mugenyi ne AIGP Kasingye abaayogerera poliisi emyaka emingi, kubeereko eyeerondako okukola omulimu guno. Bombi baasigadde basirise.\nAwo Kayihura kwe kusalawo n’abategeeza nti mu ndowooza ye, Kasingye adde mu kifo ekyo.\nYagambye nti ng’alabira ku mulimu Kaweesi gw’abadde akoze okutereeza ekifaananyi kya poliisi, yasazeewo ekifo ky’obwogezi kigendanga kubeerangamu muntu ali ku ddaala lya Dayirekita ali ku ddaala lya AIGP kubanga oyo abeera n’obusobozi okwanukula buli kibuuzo ekikwata ku poliisi nga tamaze kwebuuza ku muduumizi wa poliisi.\nAbamu baabadde basuubira erinnya lya AIGP Fred Yiga kubanga naye yayogererako poliisi ate y’abadde atwala ekitongole ky’omulung'amya w’ebyobufuzi, wabula eryo Kayihura yalyogeddeko alangirira nga bw’amukyusizza n’amutwala mu Poliisi y’ensi yonna (Interpol) ekibaddemu Kasingye.\nKasingye yaweereddwa eky’omulung'amya wa poliisi era avunaanyizibwa ku nkolagana ya poliisi n’omuntu waabulijjo ekibaddemu Yiga; era Kayihura n’agamba nti Mugenyi asigale mu kuduumira ebikwekweto kubanga yeetaaga ekiseera okufuna obumanyirivu mu mulimu ogwo ogwamuweebwa omwaka oguwedde.\nKayihura yagambye nti yasazeewo obwogezi bwa poliisi buddeyo mu ofiisi ya Dayirekita alung'amya ebyobufuzi mu poliisi era avunaanyizibwa ne ku nkolagana ya poliisi n’omuntu waabulijjo.\nKayihura okuwa Kaweesi obwogezi, yasooka kubuggya mu ofiisi ya Dayirekita oyo n’abuzza mu ofiisi ye ey’omuduumizi wa poliisi mwe yasinziira n’abukwasa Kaweesi omwaka oguwedde ng’alaba ekifaananyi kya poliisi kyongera kufa buli lunaku.\nENSONGA ENDALA EZAAWEESEZZA KASINGYE EKIFO\nMu kusooka, abantu bana be baabadde batunuuliddwa; Andrew Sorowen, Yiga, Kasingye ne Mugenyi wabula amannya abiri Kayihura ge yaleese, kyabadde tekikyasoboka ate kugattako lya Sorowen n’erya Yiga.\nKasingye atunuulirwa ng’ali waggulu wa Badayirekita abasinga obungi olw’obuyivu (alina PhD), era ne ku bumyuka bw’omuduumizi wa poliisi y’abadde avuganya ne Kaweesi kw’ossa John Ndungutse.\nWadde Mugenyi gwe baasoose okuwa obwogezi obw’ekiseera, abamu baakirabye nti kijja kuba kizibu omuduumizi w’ebikwekweto ate okubeera omwogezi.\nEbikwekweto byetaaga obudde bungi ate n’obwogezi bwetaaga obudde era ng’okuwa Mugenyi ekifo, kyabadde kitegeeza kumukyusa ave mu kuduumira ebikwekweto kw’atannawezaamu wadde omwaka.\nMu biseera eby’okulonda kwa 2016, Kasingye yakwasibwa obuvunaanyizbwa ku lw’ebitongole by’ebyokwerinda byonna ebiri mu kakiiko ka Joint Security Committee okubyogerera ku ntambula ya kampeyini n’obutebenkevu mu kalulu. Kino nakyo kyabadde kikyajjukirwa.\nMugenyi ne Yiga baakolerako wansi wa Kasingye mu kiseera we baabeerera aboogezi ba poliisi kuba baali wansi w’ekitongole ekivunaanyizibwa ku nkolagana ya poliisi n’omuntu waabulijjo.\nKasingye yasanyukidde enkyukakyuka zino era yategeezezza Bukedde nti:\n" Kituufu Kaweesi abadde alwanye nnyo okulaga ekifaananyi kya poliisi ekirungi eri eggwanga gattako okwagazisa abapoliisi omulimu gwabwe.\nMuganda wange Andrew Felix Kaweesi we yakomye we ng'enda okutandikira okutwala mu maaso omulimu ogwo.”\nAbadde yaakalokoka asaze mukyala we ekiso ku bulago\nOw'emyaka 80 akwatiddwa ku by''okufumita mukazi we ekiso\nAbakazi abalala babiri battiddwa


Bukedde Online - Alina poloti etaweza 50 ku 100 teri kumuwa pulaani\nABAGAMBIBWA OKUNYAGA OMUKOZI WA BBANKA BASIMBIDDWA MU KKOOTI Y'AMAGYE\nSPC Faizal Katende eyakwatibwa ku by'okuwa...\nMinisitule y’eby’ettaka n’okuteekerateekera ebibuga bafulumizza enteekateeka empya ey’okuzimba mu bibuga. Bategeezezza nti omuntu alina poloti eteweza ffuuti 50 ku 100 tebagenda kumuwa pulaani wadde okumukkiriza okugizimbamu.\nAbamu ku beetabye mu lukiiko.\nMinisitule y'eby'ettaka n'okuteekerateekera ebibuga bafulumizza enteekateeka empya ey'okuzimba mu bibuga. Bategeezezza nti omuntu alina poloti eteweza ffuuti 50 ku 100 tebagenda kumuwa pulaani wadde okumukkiriza okugizimbamu.\nTheo Tibiika ng'aliko byannyonnyola abaabadde mu lukiiko.\nEra baalagidde abazimba okulekawo amakubo, oluggya lwonna obutalusibaamu pevaazi oba okuluyiwa enkokoto nga kati tteeka okulekawo ekitundu w'osimba omuddo.\nBino byayogeddwa omwogezi w'ekitongole ekikola ku by'okuteekerateekera ebibuga mu minisitule y'ebyettaka n'okukulaakulanya ebibuga, Dennis Obbo. Yabadde asisinkanye abakulembeze ba Mbarara City omwabadde: Town Clerk, Theo Tibiika ne Mmeeya Robert Kakyebezi wamu n'abakakiiko ka Mbarara City Development Agency nga bakulembeddwa Martin Kananura .\nObbo yategeezezza nti minisitule y'ebyettaka ng'eri wamu ne minisitule ya Gavumenti ez'ebitundu nga bayita mu nkola ya USMID basazeewo okutendeka abakulembeze mu bibuga ebyakasuumuzibwa okutuuka ku ddaala lya City okwewala ebibuga bino okufuna obuzibu mu maaso nga Kampala bw'ali kati.\nObbo yagambye nti mu kiseera kino okufuna amakubo amatuufu mu Kampala balina kumenya mayumba g'abantu ekintu ekikaluubiriza abamu obulamu. Town Clerk yategeezezza nti abantu bonna abazimba balina okubeera ne pulaani eyisiddwa.\nSsenga sirina musajja


Olwali | Dembe FM 90.4 - Part 9\nAlya mmere ya mbwa\nWaliwo omusajja eyava ku mmere y’ensi nga yye alya mmere ya mbwa. Phillip Wells kati bamukozesa kugezesa mmere ya mbwa ekoleddwa oba nungi oba nedda. Abasawo mu America balaze okutya nti omusajja ono yandituuka natandika okweyisa ng’embwa omuli n’okuboggola.\nOno asanyusa bulala\nOmusajja ayagadde okusanyusaamu mukyala we bw’ayiye obupiira bw’abaana nebubuna enju yonna Omusajja ono apangisizza motoka namba ereese obupiira buno n’ebiyiwa ewaka Omukyala ono mu kukomawo asoose kuggula garage ng’ekubyeeko obupiira buno era oluyingidde mu nyumba kimuweddeko omupiira buno bwebutandise okumuvuga nga mutabani we ne bba […]\nTV agivuubise mu sikaati\nAbantu abalimu obubbi tebalemererwa. Mu ggwanga lya Costa Rica , waliwo omukyala akwatiddwa ku katambi ng’avubiika TV mu sikaati. Omukyala ono abadde agenze mu dduka ly’ebyamasanyalaze asoose kwebuzabuuza ng’agula era ageze tebamulaba n’asitula TV n’agikuba mu sikaati. Omukyala ono amaze okukwatibwa kyokka ng’agaanye okunyonyola abapoliisi […]\nEbibe bikanze omukadde\nMu ggwanga lya Germany, namukadde alengedde ebibe nga byegadangira mu nnimiro ye obutamala asazeewo kubiyingizaamu poliisi. Peter Komoll,agambye nti eky’ebibe bino okutwaala essaawa empanvu kimutiisizza era ng’alowoozezza nti oba bibadde byeremeddemu. Abapoliisi bbo nno tebatawaanya kujja era mu nseko enyingi bamusabye akubire abakungu mu nsonga […]


Tokkiriza Kwagala Kwo Kuwola—Matayo 24:12 | Ogw’Okusoma\nYamba Abagwira Okuweereza Yakuwa n’Essanyu\nOkuyamba Abaana b’Abagwira\nEBYAFAAYO EBIKWATA KU BULAMU BW'AB'OLUGANDA Okubeera Kiggala Tekinnemesezza Kuyigiriza Balala\nTokkiriza Kwagala Kwo Kuwola\n“Onjagala Okusinga Bino?”\nEngeri Gayo Gye Yayambamu Baganda Be\nEssanyu Eriri mu Kwerekereza\nOKUVA MU TTEREKERO LYAFFE ‘Twavaawo nga Tuli Bamalirivu Nnyo’\nBISOME MU Afrikaans Albanian American Sign Language Amharic Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quebec Sign Language Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\nOmunaala gw'Omukuumi—Ogw'Okusoma mu Kibiina | Maayi 2017\n“Olw’okweyongera kw’obujeemu, okwagala kw’abasinga obungi kuliwola.”—MAT. 24:12.\nENNYIMBA: 60, 135\nTuyinza tutya okukuuma okwagala kwe tulina eri Yakuwa nga kunywevu?\nTuyinza tutya okweyongera okwagala amazima agali mu Bayibuli?\nLwaki kikulu okwagala bakkiriza bannaffe?\n1, 2. (a) Ebigambo bya Yesu ebiri mu Matayo 24:12 okusookera ddala byali bikwata ku baani? (b) Ebyo ebiri mu kitabo ky’Ebikolwa by’Abatume biraga bitya nti Abakristaayo abasinga obungi mu kyasa ekyasooka tebakkiriza kwagala kwabwe kuwola? (Laba ekifaananyi waggulu.)\nEKIMU ku bintu Yesu bye yayogerako mu kabonero akandiraze “amafundikira g’enteekateeka y’ebintu” kwe kuba nti ‘okwagala kw’abasinga obungi kwandiwoze.’ (Mat. 24:3, 12) Abayudaaya abaaliwo mu kyasa ekyasooka abaali bagamba nti baali basinza Katonda bakkiriza okwagala kwe baalina eri Katonda okuwola.\n2 Ku luuyi olulala, Abakristaayo abasinga obungi abaaliwo mu kiseera ekyo baanyiikirira “okubuulira amawulire amalungi agakwata ku Kristo” era baakiraga nti baali baagala Katonda ne bakkiriza bannaabwe awamu n’abantu abalala. (Bik. 2:44-47; 5:42) Kyokka, abamu ku bagoberezi ba Yesu abaaliwo mu kyasa ekyasooka nabo bakkiriza okwagala kwabwe okuwola.\n3. Kiki ekiyinza okuba nga kyaviirako okwagala kw’Abakristaayo abamu okuwola?\n3 Bwe yali ayogera eri Abakristaayo b’omu Efeso abaaliwo mu kyasa ekyasooka, Yesu yagamba nti: “Nnina kye nkuvunaana: waleka okwagala kwe walina olubereberye.” (Kub. 2:4) Kiki ekiyinza okuba nga kyaviirako okwagala kw’Abakristaayo abo okuwola? Abakristaayo abo bayinza okuba nga baali batwaliriziddwa endowooza z’abantu abaali babeetoolodde. (Bef. 2:2, 3) Okufaananako ebibuga bingi leero, ekibuga kya Efeso mu kyasa ekyasooka kyalimu abantu bangi abaali beeyisa obubi. Ekibuga ekyo kyali kigagga nnyo era ng’abantu baamu baagala nnyo eby’amasanyu, okwejalabya, n’okubeera mu bulamu obutaliimu kukakaalukana. Abantu abasinga obungi baalina omwoyo ogw’okwerowoozaako mu kifo ky’okwoleka okwagala okwetaagisa abantu okwefiiriza. Okugatta ku ekyo, ebikolwa eby’obugwagwa n’eby’obugwenyufu byali bibunye buli wamu.\n4. (a) Okwagala kw’abasinga obungi kuwoze kutya leero? (b) Kiki kye tugenda okulaba mu kitundu kino?\n4 Obunnabbi Yesu bwe yayogera obulaga nti okwagala kw’abantu kwandiwoze bukwata ne ku kiseera kyaffe. Abantu abasinga obungi leero tebaagala Katonda. Bangi tebakyesiga Katonda era essuubi lyabwe balitadde mu bibiina by’abantu nga balowooza nti bye bijja okugonjoola ebizibu ebiri mu nsi. Mu butuufu, buli lukya, okwagala kw’abantu abatasinza Yakuwa Katonda kweyongera kuwola. Kyokka nga bwe kyali mu kibiina kya Efeso mu kyasa ekyasooka, ne leero Abakristaayo bwe bateegendereza, okwagala kwabwe kuyinza okuwola. Mu kitundu kino tugenda kulaba okwagala kwa mirundi esatu kwe tulina okukuuma kuleme okuwola: (1) Okwagala Yakuwa, (2) okwagala amazima agali mu Bayibuli, (3) n’okwagala bakkiriza bannaffe.\n5. Lwaki tulina okwagala Katonda?\n5 Ku lunaku Yesu lwe yayogera ku kwagala kw’abasinga obungi okuwola, yayogera ne ku kwagala okusingayo obukulu kwe tusaanidde okwoleka. Yagamba nti: “‘Oyagalanga Yakuwa Katonda wo n’omutima gwo gwonna, n’obulamu bwo bwonna, n’amagezi go gonna.’ Lino lye tteeka erisinga obukulu mu gonna era lye lisooka.” (Mat. 22:37, 38) Bwe twagala Katonda kituyamba okukwata ebiragiro bye, okugumiikiriza, n’okukyawa ebibi. (Soma Zabbuli 97:10.) Naye Sitaani n’ensi ye bagezaako okutuleetera okulekera awo okwagala Katonda.\n6. Biki ebivaamu omuntu bw’atayagala Katonda?\n6 Abantu abasinga obungi leero balina endowooza enkyamu ku kwagala. Mu kifo ky’okwagala Katonda, abantu “beeyagala bokka.” (2 Tim. 3:2) Ensi eno efugibwa Sitaani ekulaakulanya “okwegomba kw’omubiri, okwegomba kw’amaaso, n’okweraga olw’ebintu omuntu by’alina mu bulamu.” (1 Yok. 2:16) Omutume Pawulo yalabula Abakristaayo ng’agamba nti: “Okulowooza eby’omubiri kivaamu okufa . . . kubanga okulowooza eby’omubiri kireetera omuntu okuba omulabe wa Katonda.” (Bar. 8:6, 7) Abo abamala obulamu bwabwe nga banoonya bya bugagga oba nga beenyigira mu bikolwa eby’obugwenyufu, beereetako obulumi bungi era bejjusa.—1 Kol. 6:18; 1 Tim. 6:9, 10.\n7. Bintu ki eby’obulabe Abakristaayo leero bye basaanidde okwekuuma?\n7 Mu nsi ezimu, abantu abatakkiriza nti Katonda gy’ali, n’abo abagamba nti Katonda tatufaako, awamu n’abo abagamba nti ebintu byajjawo byokka, bafuba okuleetera abantu okulekera awo okwagala Katonda n’okumukkiririzaamu. Baleetedde bangi okulowooza nti abo abakkiririza mu Katonda baba tebalina magezi era tebategeera. Ate era leero abantu bangi bassa nnyo ekitiibwa mu bannassaayansi, ne kiba nti ebirowoozo byabwe babiggye ku Katonda ne babizza ku bannassaayansi abo. (Bar. 1:25) Bwe tuwuliriza endowooza z’abantu abo, kisobola okutuggya ku Yakuwa, era ne kiviirako okwagala kwaffe okuwola.—Beb. 3:12.\n8. (a) Ebimu ku bintu ebimalamu abaweereza ba Yakuwa amaanyi bye biruwa? (b) Ebigambo ebiri mu Zabbuli 136 bituzzaamu bitya amaanyi?\n8 Bwe twolekagana n’ebintu ebitumalamu amaanyi, kisobola okunafuya okukkiriza kwaffe ne kiviirako okwagala kwe tulina eri Katonda okuwola. Mu nsi eno efugibwa Sitaani, oluusi n’oluusi buli omu ku ffe ayolekagana n’embeera ezimalamu amaanyi. (1 Yok. 5:19) Oboolyawo oyinza okuba ng’oyolekagana n’ebizibu ebijjawo olw’okukaddiwa, oba ng’otawaanyizibwa obulwadde, oba ng’onyigirizibwa embeera y’eby’enfuna. Oba oyinza okuba ng’owulira nti totuukiriza bulungi buvunaanyizibwa bwo, oba nga waliwo bye wali osuubira ne bitatuukirira, oba ng’olina obunafu obukumazeeko emirembe. Ebintu ng’ebyo tetusaanidde kubikkiriza kutuleetera kulowooza nti Yakuwa takyatwagala. Mu kifo ky’ekyo, tusaanidde okufumiitiriza ku byawandiikibwa ebitukakasa nti Yakuwa akyatwagala. Ng’ekyokulabirako, Zabbuli 136:23, wagamba nti: “Yatujjukira bwe twali nga tufeebezeddwa, kubanga okwagala kwe okutajjulukuka kwa mirembe na mirembe.” Mu butuufu, okwagala Yakuwa kw’alina eri abaweereza be tekuggwaawo. Yakuwa awulira ‘okuwanjaga kwaffe’ era abaako ky’akolawo okutuyamba.—Zab. 116:1; 136:24-26.\n9. Kiki ekyayamba Pawulo okusigala ng’ayagala Yakuwa?\n9 Okufaananako omuwandiisi wa Zabbuli, okufumiitiriza ku buyambi Yakuwa bw’awa abantu be kyayamba Pawulo obutaggwaamu maanyi. Pawulo yawandiika nti: “Yakuwa ye muyambi wange; siityenga. Omuntu ayinza kunkola ki?” (Beb. 13:6) Okuba nti Pawulo yali yeesiga nnyo Yakuwa, kyamuyamba okwaŋŋanga ebizibu ebitali bimu. Teyakkiriza bizibu kumumalamu maanyi. Mu butuufu, bwe yali mu kkomera, Pawulo yawandiika amabaluwa mangi okuzzaamu bakkiriza banne amaanyi. (Bef. 4:1; Baf. 1:7; Fir. 1) Pawulo ne bwe yali ayolekagana n’okugezesebwa okw’amaanyi ennyo, teyakkiriza kwagala kwe yalina eri Katonda kuwola. Kiki ekyamuyamba? Yeeyongera okwesiga “Katonda ow’okubudaabuda kwonna, atubudaabuda mu kubonaabona kwaffe kwonna.” (2 Kol. 1:3, 4) Tuyinza tutya okukoppa Pawulo, okwagala kwe tulina eri Yakuwa kuleme kuwola?\nYagala Yakuwa (Laba akatundu 10)\n10. Tuyinza tutya okukuuma okwagala kwe tulina eri Yakuwa nga kunywevu?\n10 Pawulo yalaga ekimu ku bintu ebisobola okutuyamba okukuuma okwagala kwe tulina eri Yakuwa ne kutawola. Yagamba nti: “Musabenga obutayosa.” Era yagamba nti: “Munyiikirenga okusaba.” (1 Bas. 5:17; Bar. 12:12) Okwogera ne Katonda okuyitira mu kusaba kye kimu ku bintu ebikulu ennyo ebituyamba okuba n’enkolagana ey’oku lusegere ne Katonda. (Zab. 86:3) Bwe twogera ne Yakuwa ne tumubuulira ebituli ku mutima, kituyamba okwongera okusemberera Kitaffe oyo ow’omu ggulu, “awulira okusaba.” (Zab. 65:2) Ate era bwe tulaba engeri Yakuwa gy’addamu okusaba kwaffe nakyo kituleetera okwongera okumwagala. Tweyongera okukiraba nti “Yakuwa ali kumpi n’abo bonna abamukoowoola.” (Zab. 145:18) Obwesige obwo bwe tufuna mu Yakuwa butuyamba okwaŋŋanga embeera endala ezigezesa okukkiriza kwaffe.\nOKWAGALA AMAZIMA AGALI MU BAYIBULI\n11, 12. Kiki ekiyinza okutuyamba okwagala ennyo amazima agali mu Bayibuli?\n11 Abakristaayo twagala nnyo amazima era tugatwala nga ga muwendo. Ekigambo kya Katonda ye nsibuko y’amazima. Yesu bwe yali asaba Kitaawe yagamba nti: “Ekigambo kyo ge mazima.” (Yok. 17:17) N’olwekyo, bwe tuba ab’okwagala amazima tulina okusooka okufuna okumanya okutuufu okukwata ku ebyo ebiri mu Kigambo kya Katonda. (Bak. 1:10) Naye tetulina kukoma ku kumanya bumanya ebyo ebiri mu Kigambo kya Katonda. Omuwandiisi wa Zabbuli 119 atuyamba okumanya kye kitegeeza okwagala amazima agali mu Bayibuli. (Soma Zabbuli 119:97-100.) Bulijjo tuwaayo ebiseera okufumiitiriza ku Byawandiikibwa? Bwe tufumiitiriza ku ngeri gye tuganyulwa mu kukolera ku mazima agali mu Bayibuli kituleetera okwongera okugaagala.\n12 Omuwandiisi wa zabbuli era yagamba nti: “Akamwa kange nga kawoomerwa nnyo ebigambo byo, n’okusinga bwe kawoomerwa omubisi gw’enjuki!” (Zab. 119:103) Naffe tusobola okuwoomerwa emmere ey’eby’omwoyo Yakuwa gy’atuwa okuyitira mu kibiina kye. Bwe tuwoomerwa emmere eyo ey’eby’omwoyo kisobola okutuyamba okujjukira “ebigambo [eby’amazima] ebisanyusa” era ne tubikozesa okuyamba abalala.—Mub. 12:10.\n13. Kiki ekyayamba Yeremiya okwagala ennyo amazima agali mu Byawandiikibwa, era ekyo kyamukwatako kitya?\n13 Nnabbi Yeremiya yali ayagala nnyo amazima agali mu Kigambo kya Katonda. Ekigambo kya Katonda kyamukwatako kitya? Yagamba nti: “Ebigambo byo nnabifuna ne mbirya; era ekigambo kyo kyafuuka gye ndi okusanyuka n’okujaguza mu mutima gwange, kubanga mpitiddwa erinnya lyo, Ai Yakuwa Katonda ow’eggye.” (Yer. 15:16) Yeremiya yasoma era n’afumiitiriza ku Kigambo kya Katonda. Ekyo kyamuleetera okukiraba nti yali nkizo ya maanyi okuyitibwa erinnya lya Katonda. Naffe okwagala kwe tulina eri amazima agali mu Bayibuli kutuyambye okukiraba nti tulina enkizo ya maanyi okuyitibwa erinnya lya Katonda n’okulangirira Obwakabaka bwe mu nnaku zino ez’enkomerero?\nYagala amazima agali mu Bayibuli (Laba akatundu 14)\n14. Kiki ekiyinza okutuyamba okwongera okwagala amazima agali mu Bayibuli?\n14 Ng’oggyeeko okusoma Bayibuli n’ebitabo ebiginnyonnyola, kiki ekirala ekisobola okutuyamba okwongera okwagala amazima agali mu Bayibuli? Okubeerawo mu nkuŋŋaana obutayosa kisobola okutuyamba okwongera okwagala amazima. Leero okusingira ddala Yakuwa atuyigiriza amazima agali mu Bayibuli okuyitira mu magazini y’Omunaala gw’Omukuumi gye tusoma buli wiiki. Okusobola okutegeera obulungi ensonga eba eyogerwako mu Omunaala gw’Omukuumi, tulina okutegeka obulungi. Engeri emu ekyo gye tuyinza okukikolamu kwe kwekenneenya ebyawandiikibwa byonna ebiba biteereddwamu. Leero, Omunaala gw’Omukuumi omuntu asobola okuguwanula ku mukutu gwaffe ogwa jw.org oba okugusomera ku JW Library mu nnimi nnyingi. Omunaala bwe tuba tugusomera ku kompyuta oba ku ssimu kiba kyangu nnyo okukebera ebyawandiikibwa. Ka tube nga tukozesa kompyuta oba butabo, kikulu nnyo okusoma n’okufumiitiriza ku byawandiikibwa ebyo, kubanga ekyo kijja kutuyamba okwongera okwagala amazima agali mu Kigambo kya Katonda.—Soma Zabbuli 1:2.\nOKWAGALA BAKKIRIZA BANNAFFE\n15, 16. (a) Okusinziira ku Yokaana 13:34, 35, kiki kye tulina okukola? (b) Kakwate akaliwo wakati w’okwagala kwe tulina eri bakkiriza bannaffe n’okwagala kwe tulina eri Katonda n’Ekigambo kye?\n15 Mu kiro ekyasembayo amale attibwe, Yesu yagamba abagoberezi be nti: “Mbawa etteeka eriggya, mwagalanenga; nga bwe mbadde mbaagala, nammwe bwe muba mwagalana. Ku kino bonna kwe banaategeereranga nti muli bayigirizwa bange—bwe munaayagalananga.”—Yok. 13:34, 35.\n16 Waliwo akakwate wakati w’okwagala bakkiriza bannaffe n’okwagala Yakuwa. Tetusobola kugamba nti twagala Yakuwa kyokka nga tetwagala bakkiriza bannaffe. Omutume Yokaana yagamba nti: “Oyo atayagala muganda we gw’alabako tayinza kwagala Katonda gw’atalabangako.” (1 Yok. 4:20) Ate era waliwo akakwate wakati w’okwagala Yakuwa ne bakkiriza bannaffe n’okwagala kwe tulina eri Ekigambo kya Katonda, Bayibuli. Lwaki tugamba tutyo? Kubanga okwagala kwe tulina eri amazima agali mu Bayibuli kutukubiriza okugondera etteeka eriri mu Bayibuli eritulagira okwagala Katonda ne bakkiriza bannaffe.—1 Peet. 1:22; 1 Yok. 4:21.\nYagala bakkiriza banno (Laba akatundu 17)\n17. Ebimu ku bintu bye tuyinza okukola okulaga nti twagala bakkiriza bannaffe bye biruwa?\n17 Soma 1 Abassessalonika 4:9, 10. Ebimu ku bintu bye tuyinza okukola okulaga nti twagala bakkiriza bannaffe bye biruwa? Ow’oluganda oba mwannyinaffe akaddiye ayinza okuba nga yeetaaga okumutwalako mu nkuŋŋaana. Nnamwandu ayinza okuba nga yeetaaga okumuyambako mu kuddaabiriza ennyumba ye. (Yak. 1:27) Tusaanidde okuzzaamu amaanyi n’okubudaabuda bakkiriza bannaffe abennyamivu oba abaweddemu amaanyi oba aboolekagana n’ebizibu ebirala, ka babe bato oba bakulu. (Nge. 12:25; Bak. 4:11) Tukiraga nti twagala bakkiriza bannaffe nga tukyoleka mu bigambo ne mu bikolwa nti tubafaako.—Bag. 6:10.\n18. Kiki ekinaatuyamba okugonjoola obutakkaanya bwe tufuna ne bakkiriza bannaffe?\n18 Obunnabbi bw’omu Bayibuli bulaga nti mu “nnaku ez’enkomerero” abantu abasinga obungi bandibadde beefaako bokka era nga ba mululu. (2 Tim. 3:1, 2) N’olwekyo, ffenna Abakristaayo tulina okufuba ennyo okweyongera okwagala Katonda, amazima agali mu Bayibuli, ne bakkiriza bannaffe. Kyo kituufu nti ebiseera ebimu tuyinza okufuna obutakkaanya ne bakkiriza bannaffe. Naye kiba kirungi singa bulijjo tufuba okugonjoola obutakkaanya mu ngeri ey’okwagala! (Bef. 4:32; Bak. 3:14) Ffenna ka tukole kyonna ekisoboka obutakkiriza kwagala kwaffe kuwola! Mu kifo ky’ekyo, ka tweyongera okwagala ennyo Yakuwa, Ekigambo kye, ne bakkiriza bannaffe.\nOMUNAALA GW'OMUKUUMI—OGW'OKUSOMA MU KIBIINA Maayi 2017


emmotoka, Bakkomando ba UPDF ne SFC bayingidde mu bya Bobiemmotoka, Bakkomando ba UPDF ne SFC bayingidde mu bya Bobi\nBakkomando ba UPDF ne SFC bayingidde mu by’emmotoka!\nEbitongole ebikuuma ddembe omuli amaggye ga Uganda People’s Defence Force (UPDF) ssako ne Special Forces Command (SFC) begasse ku kitongole ekisolooza omusolo mu ggwanga ki Uganda Revenue Authority (URA) okuddamu okwekebejja emmotoka ya Pulezidenti w’ekibiina ki National Unity Platform (NUP) Robert Kyagulanyi Ssentamu amanyikiddwa nga Bobi Wine.\nEmmotoka eno, ekika kya Toyota Land Cruiser V8 nnamba UBJ 667F egambibwa nti teyitamu masasi, gye bakedde okuddamu okwekebejja, okuzuula omusolo omutuufu, ogugigwanidde.\nMu kugyekebejja, bannamawulire baganiddwa okuyingira munda era amangu ddala nga okugyekebejja kuwedde, munnamateeka wa Kyagulanyi, Anthony Wameli agambye nti balinda lipoota okubategeeza ebivudde mu kugyekebejja.\nMungeri y’emu agambye nti singa kizuulwa nti ssente ezasasulwa zaali ntono, Kyagulanyi alina okwongerayo ssente endala okumuddiza emmotoka.\nWameli agamba nti bafunye okutegeezebwa nti emmotoka yonna bw’eba teyitamu masasi, erina okwekebejjebwa amaggye ga UPDF okufuna layisinsi, ekintu kye bali mu kwebuuza.\nKigambibwa Kyagulanyi yatuukiriza ebisaanyizo byonna era yasasula omusolo gwa 88,612,027 kyokka aba URA bagamba nti omusolo ogwagibalirirwa guli wansi nnyo ku ze yalina okusasula.\nEno yayita ku nsalo ya Uganda ne Kenya era yajjira ku ttaka ng’eriko nnamba za Kenya, KCY 550X era nnamba ya “Logbook” y’emmotoka ng’eri K3323207K era Fauz yasooka kusasula omusolo gw’okugivugira ku nguudo za Uganda.\nOkusinzira ku Bukedde, aba URA beebuuza ku ba Interpol era nga January 6, 2021 ne baweereza ebbaluwa eraga nti emmotoka terina buzibu era URA n’ekolera ku bbaluwa eno okukkiriza empapula ezaaweebwayo Fauz.\nEmpapula zaakolwako nga January 8, 2021 era ne ziyisibwa nga January 12, 2021.\nFauz bwe yafuna empapula ezirambika obwannannyini bw’emmotoka eno era ng’afunye n’ennamba yaayo, yateekayo empapula endala ezikyusa obwannannyini, ng’emmotoka eva mu mannya ga Fauz Khalid ng’edda mu mannya ga Robert Kyagulanyi Ssentamu.\nOluvannyuma yatwalibwa ewa Kyagulanyi era n’agyanjulira abawagizi be nga February 21, 2021 mbu teyitamu masasi.\nMu kiseera kino esigaddeyo ku kitebe kya URA e Nakawa, ddereeva wa Bobi Wine asigazza ebisumuluzo okulemesa omuntu yenna okugyekebejja munda nga tebaliwo.\nOkufuna ebirala ebifa mu ggwanga – https://www.facebook.com/GalaxyFm1002/videos/456046115704562


ሐዋርያት ሥራ 27 NASV – Ebikolwa byʼAbatume 27 LCB | Biblica\nሐዋርያት ሥራ 27 NASV – Ebikolwa byʼAbatume 27 LCB\nEbikolwa byʼAbatume 27:1-44\nPawulo Agenda e Ruumi\n127:1 a Bik 16:10 b Bik 18:2; 25:12, 25 c Bik 10:1Awo bwe kyasalibwawo tusaabale ku nnyanja tugende mu Italiya, Pawulo n’abasibe abalala ne bakwasibwa omuserikale omukulu w’ekitongole ky’abaserikale ekikumi, erinnya lye Yuliyo, eyali ow’omu kibinja kya Kayisaali Agusito. 227:2 a Bik 2:9 b Bik 19:29 c Bik 16:9 d Bik 17:1Ekyombo eky’e Adulamutiyo ekyali kinaatera okuseeyeya ku lubalama lwa Asiya; ne tusitula nga ne Alisutaluuko Omumakedoni ow’e Sessaloniika ali naffe.\n327:3 a Mat 11:21 b nny 43 c Bik 24:23; 28:16Ku lunaku olwaddirira ne tugoba ku mwalo gw’e Sidoni, Yuliyo n’akolera Pawulo eky’ekisa n’amukkiriza n’agenda ku lukalu eri mikwano gye ne bamusembeza. 427:4 nny 7Bwe twasitula, empewo n’etufuluma mu maaso, ne tusaabala ne tuyita ku mabbali ga Kupulo. 527:5 Bik 6:9Bwe twamala okuva mu nnyanja wakati ne tuyita ku lubalama lwa Kirukiya ne Panfuliya, ne tugoba ku mwalo Mula ogw’e Lukiya. 627:6 a Bik 28:11 b nny 1Eyo omukulu w’ekitongole n’alabawo ekyombo ekyali kiva mu Alegezanderiya nga kiraga mu Italiya, n’atusaabaza omwo. 727:7 a nny 4 b nny 12, 13, 21Twamala ennaku nnyingi ng’ennyanja yeefuukudde, nga tugenda mpola, ne tusemberera olubalama lw’e Kunido mu buzibu bungi naye ne tuteeyongerayo mu maaso ng’omuyaga gutuyitiridde, ne tusala ne tugenda ku luuyi olumu olwa Kuleete nga tuva ku mwalo gwa Salumone. 8Ne tusaabala mu buzibu bungi ne tuyita ku lubalama okumpi n’ekifo ekiyitibwa Emyalo Emirungi ekiriraanye ekibuga Laseya.\nOkulabula kwa Pawulo Kulagajjalirwa\n927:9 Lv 16:29-31; 23:27-29; Kbl 29:7Bwe waayitawo ebbanga ddene, n’obudde nga butandise okwonoonekera ddala, era nga kyakabi okwolekera olugendo, ate era nga n’ekisiibo kyayita dda, Pawulo n’abawa amagezi, 1027:10 nny 21ng’agamba nti, “Bassebo, ndaba nti olugendo lujja kubeeramu emitawaana n’okufiirwa kungi, si kwa bintu byokka n’ekyombo, naye n’obulamu bwaffe.” 11Naye omukulu w’ekitongole n’awalirizibwa okugondera amagezi g’omugoba w’ekyombo ne nannyini kyo okusinga Pawulo bye yayogera. 12Olw’okubanga omwalo tegwali mulungi okwewogomamu mu kiseera ky’obutiti, abasinga obungi kyebaava basemba eky’okweyongerayo, nga basuubira nti obanga kisoboka tutuuke e Foyiniiki, we baba bamala ekiseera eky’obutiti ku mwalo gwa Kuleete ogwali gutunuulidde obukiikaddyo n’ebugwanjuba, n’obukiikakkono n’ebugwanjuba.\n13Mu kiseera ekyo empewo n’efuluma mu bukiikaddyo nga nzikakkamu, ne balowooza nti kye baali bagenderera bakifunye ne basikayo ennanga ne bagendera kumpi n’olukalu lwa Kuleete. 1427:14 Mak 4:37Naye waali tewannayita bbanga ddene, omuyaga ogw’amaanyi ennyo oguyitibwa Ewulakulo, ne gukunta n’amaanyi mangi nnyo. 15Ne gufuuwa ekyombo ne kiva mu kkubo lyakyo, ne kitayinza kwolekera muyaga, ne tuguleka ne gututwala nga bwe gwayagala. 16Oluvannyuma ne tuyita ku mabbali g’akazinga akayitibwa Kawuda, mu kutegana, 1727:17 nny 26, 39ne tukwata akaato akeeyambisibwa mu kabenje, ne bakasibira okwo n’emiguwa okwetooloola ekyombo, ne bakanyweza. Olw’okutya nti ekyombo kiyinza okuwagamira mu musenyu gwa Suluti, kyebaava bassa ettanga eddene ne baleka ekyombo ne kitwalibwa omuyaga. 1827:18 nny 19, 38; Yon 1:5Olunaku olwaddirira omuyaga ne gweyongera amaanyi, abalunnyanja ne batandika okusuula mu nnyanja ebintu ebyali mu kyombo. 19Ne ku lunaku olwokusatu ne bakwata ebintu ebikola ku kyombo ne babisuula mu nnyanja. 20Ne tumala ennaku nnyingi nga tetulabye ku njuba wadde emunyeenye, gwo omuyaga nga gutuzunza n’amaanyi gaagwo gonna; olwo essuubi lyaffe lyonna ery’okuwona ne lituggweeramu ddala.\nObuvumu bwa Pawulo n’okukkiriza kwe\n2127:21 a nny 10 b nny 7Bwe baamala ebbanga nga n’okulya tebaagala kulya, Pawulo n’alyoka ayimirira wakati mu bo, n’abagamba nti, “Abasajja kyabagwanira okumpuliriza obutava Kuleete, kubanga temwandifiiriddwa byammwe bwe muti awamu n’okulumizibwa! 2227:22 nny 25, 36Naye kaakano mugume omwoyo! Kubanga tewali n’omu ajja kufa, wabula ekyombo kyokka kye kijja okuzikirira. 2327:23 a Bik 5:19 b Bar 1:9 c Bik 18:9; 23:11; 2Ti 4:17Kubanga ekiro ekyayise, malayika wa Katonda wange gwe mpeereza, yayimiridde we ndi, 2427:24 a Bik 23:11 b nny 44n’aŋŋamba nti, ‘Totya, Pawulo, kubanga kikugwanira okuyimirira mu maaso ga Kayisaali owozesebwe, era laba, Katonda akuwadde obuvunaanyizibwa ku abo bonna b’oli nabo mu kyombo.’ 2527:25 a nny 22, 36 b Bar 4:20, 21Noolwekyo mugume omwoyo! Kubanga nzikiriza Katonda nga mu ngeri yonna kijja kuba nga bwe kyaŋŋambiddwa. 2627:26 a nny 17, 39 b Bik 28:1Naye kitugwanidde okusuulibwa ku kizinga.”\n27Mu kiro eky’ekkumi n’ebina embuyaga bwe yali etuwuuba eno n’eri mu Nnyanja Aduliya, mu ttumbi abalunnyanja ne bateebereza nti olukalu luli kumpi. 28Ne bapima ne balaba ng’obuwanvu bw’amazzi okukka wansi buli mita amakumi asatu mu musanvu. Bwe waayitawo akabanga ate ne bapima ne basanga nga mita amakumi abiri mu musanvu. 29Bwe baatya okutomera enjazi ku lubalama ne basuula ennanga nnya emabega, ne basabirira obudde okukya. 3027:30 nny 16Abamu ku balunnyanja ne bateesa okwabulira ekyombo ne bassa akaato akeyambisibwa mu kabenje, nga beefuula ng’abagenda okusuula ennanga mu maaso g’ekyombo. 3127:31 nny 24Naye Pawulo n’agamba omukulu w’ekitongole n’abaserikale be nti, “Mwenna temujja kuwona okuggyako ng’abasajja bano basigala ku kyombo.” 32Awo abaserikale ne basala emiguwa egyali gikutte akato, ne bakaleka ne kagwayo.\n33Awo obudde bwali bunaatera okukya, Pawulo ne yeegayirira buli muntu alye ku mmere, ng’abagamba nti, “Leero lunaku lwa kkumi na nnya nga mulindirira nga temulidde, ate era mukyeyongera obutalya. 3427:34 Mat 10:30Noolwekyo mubeeko ke mulya, kubanga ekyo kye kijja okubalokola so tewaabe n’omu ku mmwe anaavibwako luviiri lwe ku mutwe gwe.” 3527:35 Mat 14:19Awo Pawulo bwe yamala okwogera ebyo, n’addira omugaati, ne yeebaza Katonda mu maaso gaabwe bonna, n’amenya omugaati n’alya. 3627:36 nny 22, 25Amangwago buli omu n’atandika okulya ku mmere. 37Abaali ku kyombo bonna awamu baali ebikumi bibiri mu nsanvu mu mukaaga. 3827:38 nny 18; Yon 1:5Bonna bwe baamala okulya nga bakkuse, ne basuula eŋŋaano mu nnyanja okwongera okuwewula ku kyombo.\n3927:39 Bik 28:1Awo obudde bwe bwakya ne batalaba lukalu naye ne balengera ekikono ky’ennyanja nga kirina ekibangirizi eky’omusenyu ku lubalama, ne baagala bagobye okwo ekyombo. 4027:40 nny 29Ne bakutula ennanga, ne bazireka mu nnyanja, ne basumulula emiguwa egikwata enkasi ne bawanika ettanga ery’omu maaso g’ekyombo empewo eryoke ekitwale mu maaso, ne balyoka boolekera olukalu. 4127:41 2Ko 11:25Naye ekyombo ne kyeggunda mu musenyu engezi ebbiri we zaali zisisinkana, ekitundu eky’omu maaso ne kiwagamira mu musenyu nga tekinyeenya, eky’emabega ne kisigala wabweru waggulu, ng’amayengo ag’amaanyi gakikuba, era ne kitandika okumenyekamenyeka.\n42Abaserikale ne bateesa batte abasibe bonna, si kulwa nga bawuga ne batuuka ku lukalu ne babomba. 4327:43 nny 3Naye olwokubanga Yuliyo yayagala okuwonya Pawulo, amagezi ago n’agagaana. Awo n’alagira buli muntu asobola okuwuga awuge alage ku lukalu, 4427:44 nny 22, 31n’abo abatasobola kuwuga bagezeeko okweyambisa ebitundutundu by’embaawo ebyali bimenyese ku kyombo. Awo buli muntu n’atuuka bulungi ku lukalu nga taliiko kamogo.\nLCB : Ebikolwa byʼAbatume 27


Bukedde Online - Laavu gye nalina eri baze nagaana okumuzzaako\nLaavu gye nalina eri baze nagaana okumuzzaako\nBaze yeekozesa yekka\nNZE Jane Karutaro 46, mbeera Wabigalo Wabinyonyi mu Nakasongola. Nafiirwa baze mu 1996 nga yali mujaasi wa UPDF, wabula okuva lwe twamuziika eby’abasajja saabiddira.\nBaze we yafiira, twali tubeera Butenga mu muluka gwa Kisuro Birere mu Disitulikiti y’e Isingiro era we yafiira nga tulina abaana basatu.\nTwamala ne baze emyaka 10 mu bufumbo ne mmwagala nnyo ate nga tanjuza. Olw’omukwano gwe nnalina gy’ali, katono anyingize amagye.\nBaze bwe yafa, ensi yanfundirira anti buli kye nayitanga ekyangu, ne kitandika okukaluba anti ng’obuyambi sikyalina gye mbuggya kuba ne bazadde bange baali tebalina.\nWabula kye nasalawo kwe kwesonyiwa eby’abasajja ku myaka 28, gye nnalina ne ntandika okunoonya ebipakasi okukuza abaana bange kuba nakimanya nti bwe nziramu ne nfumbirwa abaana bano be nsookeddeko bayinza obutasoma kuba teri musajja yandibaweeredde.\nAbasajja bangi baayagalanga okumpasa nti bamponye ekiwuubaalo naye nga nze ntunuulira kimu baana bange n’engeri gye mbakuzaamu era nasobola okubasomesaako okutuuka we nasobola.\nKati bavuddemu basobola okwesakira nga nange bwe nnyambako ekitono kuba amaanyi gankendedde n’emirimu egy’amaanyi gye nakolanga sikyagisobola.\nNanyiigira Gavumenti yaffe kuba teyankwatirako mu kukuza n’okusomesa abaana nga newankubadde baze yali mukozi waabwe okumala emyaka mingi.\nNawanjagako ne hhenda mu bbalakisi e Mbuya okulaba nga nnyambibwa ne bansaba empapula z’obuzaale bw’abaana bange, ebbaluwa okuva ewa Ssentebe, ebbaluwa y’okufa kwa baze (Death Certificate) n’ebirala bingi ne bansindika e Bombo naye baantambuza n’obwoya ne bunzigwa ku ntumbwe.\nKati nasigala kutunula wabula abaana bange bannuma obutasoma kutuukako mu matendekero ga waggulu ekiyinza okubakosaamuko nga banoonya emirimu naye eky’okukola sikirina nabakwasa Mukama omuzadde w’abo abataliiko baabwe.


Bukedde Online - Bawambye omuntu e Kiboga ne bamutta\nMuninkini wa Kaweesi ayongedde okutabula p...\nABAZIGU bawambye omukozi w’oku ddipo etunda sooda ne bbiya e Kiboga ne bamubako obukadde mwenda n’oluvannyuma ne bamutta.\nSsaazi eyattiddwa ne mukyala we n’omwana waabwe.\nPaul Ssaazi 24, abadde akolera kkampuni ya Ntale and Sons Ltd. e Kiboga abatemu abaamusse baamusanze ava kuggya ssente ku ttabi lyabwe e Bukomero ne bamutuga.\nEdward Arinaitwe 35, maneja wa ddipo za Ntale and Sons Ltd. yagambye nti Ssaazi y’abadde avunaanyizibwa ku kukungaanya ssente okuva ku ddipo y’e Busunju, Kakiri ne Bukomero.\nYagambye nti ku Mmande yamutumye ssente ku dipo y’e Bukomero nga yasimbudde ku makya era ssente n’azifuna ku ssaawa 7:00 ez’omu ttuntu, kyokka baamulinze nga tebamulaba ne bakuba essimu ye nga teyitamu.\nYagasseeko nti yazzeemu n’akuba essimu ku ssaawa 10:00 ez’olweggulo nga teriiko ne bakuba gye yabadde aggye ssente n’abategeeza nti yazimuwadde.\nArinaitwe yagambye nti baagenze ku poliisi y’e Kiboga ne bagitegeeza ku kubula kw’omukozi waabwe ne bassa n’ebirango ku mikutu gy’amawulire gyonna.\nBazuula omulambo Ku ssaawa 8:00 ez’emisana baafunye amawulire okuva ku mutuuze w’e Matte nti waliwo omulambo gw’omuvubuka gwe baasanze mu kitundu kyabwe ne bategeeza poliisi eyaguggyeewo n’egutwala mu ggwanika ly’eddwaaliro ly’e Mityana.\nYagambye nti baasitukiddemu ne bagendayo era okwetegereza omulambo nga gwe gwa Ssaazi gwe baabadde banoonya.\nYagambye nti Ssaazi abadde atambuza ssente ezisingawo nga kirabika abaamusse babadde bamumanyi.\nJuliet Nabunya, mukyala w’omugenzi yagambye nti abadde amaze mu bufumbo omwaka gumu n’ekitundu nga balina omwana wa myezi mwenda.\nYagambye nti; “ Yasimbudde awaka ku ssaawa 2:00 ez’oku makya, kyokka yabadde yaakafuluma n’akomawo n’ansaba ka jaketi ne nkamuwa.\nNamukubidde essimu ne mmujjukiza okumpa ssente z’amanda n’angamba nti ajja kuzimpa ng’akomyewo.\nOluvannyuma yankubidde essimu n’andagira okutwala omwana mu ddwaaliro era ne mmutwala. Bwe nnalabye ng’obudde bugenze ku ssaawa nga 7:00 ez’emisana ne mukubira essimu kyokka nga teriiko.\nAmagezi ganneesibye kuba tebadde nkola ye obutakwata ssimu era amawulire ge nazzeemu okufuna nti bamusse”.\nMUGANDA W’OMUGENZI AYOGEDDE\nKato Peter 22, muganda w’omugenzi yagambye nti omugenzi y’abadde omusika wa kitaabwe nga babadde bakolera wamu okweyimirizaawo.\nOmugenzi yaziikiddwa e Kiteredde mu ggombolola y’e Mulagi mu disitulikiti y’e Kyankwanzi ku Lwokusatu.\nEBYEBUUZIBWA MU BUTEMU BUNO\nBaamusse misana ne bamukuumira mu mmotoka ekiro omulambo ne baguvuga ne bagusuula e Matte.\nSsaazi alina pikipiki gy’atambulirako naye lwaki ku luno bakama be baamulagidde agendere ku mmotoka ya dipo kyokka n’etemukomyawo.\nSsente yazinonye ku ssaawa 3:00 ez’oku makya, lwaki baazimuwadde ku ssaawa 7:00.\nDipo erina n’amatabi lwaki etuma omuntu ssente nga temuwadde bukuumi ng’ate nnyingi ddala.\nAbantu abazze bawambibwa\nMu March, 2010: Banuli Sseguya yawambibwa abasajja abataategeerekeka bwe yali agenda ewuwe e Kabowa akawungeezi. Bagguddewo omusango gw’okubuzaawo omuntu e Katwe ku fayiro SD 70/08/03/2010.\nMarch, 16, 2012: Poliisi y’e Mubende yanunula omwana Felix Mubangizi eyali agenda okusaddaakibwa John Mbabasa mu ssabo ku kyalo Katawa ekiri mu Mubende Town Council oluvannyuma lw’omusawo w’ekinnansi Mohammed Walakira gwe yali amutwalidde okutemya ku poliisi.\nSeptember, 09, 2013: Dan Bweya, eyali yabuzibwawo okumala ennaku bbiri yakomawo n’ategeeza nti abasajja baamuteega ne bamussa mu mmotoka ku ssaawa ssatu ez’ekiro ne bamukuumira mu nnyumba omutaabeeranga ttaala okumala ennaku bbiri okutuusa lwe baamuleka n’agenda.\nJuly, 29, 2013: Poliisi y’e Nansana yanunula omwana Jonathan Mabikke 3, eyali awambiddwa Emmanuel Ssozi 24 n’amala naye ennaku nnya ng’asaba obukadde 3 okuva mu bazadde be alyoke abamuddize ng’awatali ekyo waakumusalako obulago.\nMaama w’omwana Rashida Nalikka eyali e Sudan bwe yakomawo yakwatagana ne poliisi y’e Nansana eyatega Ssozi okuggya afune ssente z’ayagala ku Masitoowa e Nansana n’omwana poliisi we yamukwatira n’aggulwaako omusango gw’okuwamba omwana ku fayiro nnamba CRB/991/13.\nJune 24, 2015: Ekitongole kya Flying Squad kyakwata omuvubuka Geoffrey Bbaale 22 eyeekweka ewa mukwano gwe Muhammad Bukobe e Mpoma mu Mukono eyalimba kitaawe we William Banaalya nga bwe yali awambiddwa abazigu ng’amusaba obukadde 5 ayimbulwe.\nApril, 12, 2012; Musa Kitonsa, akwatibwa abatuuze abaamusanga n’omwana Victo Nabbanja (10) omuyizi mu P4 ku ssomero lya Gayaza C/U Primary mu kibira nga kigambibwa nti yali amuwambye okuva mu maka ga nnyina omuto Allen Namakula n’aggulwako omusango gw’okuwamba omwana n’ekigendererwa ky’okumusaddaaka ku fayiro nnamba SD :25/10/04/12 ku poliisi y’e Kasangati.\nMarch, 15, 2016; Poliisi yalondoola abazigu abaawamba omwana Julian Bamanyisa, ne basaba bazadde be Julius Bamanyiza (taata) ne Mercy Akampulira (Maama) abatuuze b’e Buziga-Katuuso obukadde 50.\nMarch, 19, 2014; omuwala Joan Namazzi 18 yali asoma S.6 mu St Mark e Namagoma, muwala wa Godfrey Lwanga ne Maimuna Namatovu abatuuze b’e Nabbingo ku kyalo Ttega mu ggombolola y’e Nsangi mu Wakiso yawambibwa abazigu ne basaba bazadde be obukadde bubiri kyokka omulambo gwe gwasangibwa Namasuba nga yattiddwa oluvannyuma lw’abazadde okulemwa okufuna ssente mu budde obwabaweebwa.\nJanuary, 26, 2012; Abavubuka baawamba Shamim Namusisi ow’e Kyengeza-Lwamaggwa eyali agenda okufumbirwa ne bamutemaatema nga bamulanga okulekawo muganzi we ate n’agenda mu nteekateeka z’okufumbirwa omulala.\nApril, 25, 2012; Ababbi baakuba omusawo Miriam Atusaasiire akolera mu ddwaaliro e Nabweru ebiragalalagala oluvannyuma lw’okumulaba n’akavangata ka bukadde 35 era ne bazibba.\nAb'oluguudo lw'e Katosi bakyakola\nMinisita Byandala poliisi emuyise ku by''oluguudo lw''e Katosi\nEkiragiro kya Kaliisoliiso ku luguudo lw'e Katosi kitabudde abakulembeze n'abatuuze


Bukedde Online - Gavumenti ewadde Cranes obuwambi 4\nGavumenti ewadde Cranes obuwambi 4\nCranes ng’enda kugituusa mu nsi ensuubize...\nOmwaka ogujja tetujja kuddamu kudaaga na...\nGAVUMENTI egobezza FUFA embalirira y’obuwumbi omukaaga bwe yali esabye okulabirira Cranes eyeetegekera empaka z’Afrika, n’egiwa obuwambi buna.\nGye buvuddeko, FUFA yakola embalirira ya buwumbi 6 n’egiwa Gavumenti ebayambeko ku nteekateeka z’okutwala Cranes e Gabon mu mpaka z’Afrika kyokka eggulo akulira ebyensimbi mu FUFA, Dicholas Kiiza yategeezezza nti Gavumenti yabasuubizza obuwumbi 4 nga zino kuliko okusasulira emisoso gy’abazannyi bonna okuli n’akasiimo.\nOMUPIIRA GWA LIBYA GUGGYIDDWAAWO\nMu mipiira etaano Cranes gy’ebadde erina okuzannya egy’omukwano ng’empaka z’Afrika tezinnatuuka, ebiri ku gyo gisaziddwaamu.\nKuno kuliko ogwa Libya n’ogwa Gabon era omutendesi wa Cranes, Micho Sredojevic, agamba nti akizudde ng’emipiira gino tegirina kye gigenda kubongerako ng’era tekibayamba kugenda Gabon okuzannya ogw’omukwano ate bamale baveeyo ate baddeyo kuba empaka z’Afrika gye zigenda okubeera.\nKati Cranes yasigazizza emipiira esatu gy’erina okuzannya okuli; Tunisia nga January 4, Slovakia nga January 8 ne Ivory Coast nga January 11.\n“Siraba nsonga lwaki twemalira ennyo mu kuzannya egy’omukwano nga bannaffe be tuvuganya nabo bagenda kuzannyayo omupiira gumu. Embeera abazannyi bange gye balimu empadde amaanyi nti ne bwe tutazannya mipiira gya mukwano mingi tuyitawo,” Micho bwe yategeezezza olukiiko lw’abaamawulire eggulo Lwokuna ku kitebe kya FUFA e Mengo.\nKigambibwa nti Gavumenti okusala ku ssente z’ewa Cranes, kye kyawalirizza FUFA okusazaamu emipiira gino nti kuba ssente ze balina tezibamazaako. Mu ngeri y’emu, leero ku Lwokutaano, Micho lw’agenda okusalako abazannyi munaana.\nMicho yayita abazannyi 41 nga mu kaseera kano mu nkambi waliyo 29 ng’abalala 12 abaguzannyira ensimbi basuubirwa kutuuka ku nkomerero ya wiiki eno.\nUganda tetidde Tanzania: Basisinkanye ku quarter za CECAFA nga buli emu yeewulira eryanyi


Bukedde Online - Mesach afunye akaseko ku matama\nEbireetedde abaagalana okutya okusiba empeta\nLiverpool ne Napoli zeewulira amaanyi\nShe Cranes yeetegekera za Afrika\nMesach afunye akaseko ku matama\nLutalo n'omuninkini we omukwano gubasaza...\nNG’EBULA ennaku mbale okutuuka ku lunaku lwa konsati ye, Mesach Semakula (ku ddyo) afunye ku kamwenyumwenyi. Omanyi loodi ono gye buvuddeko yalangirira nga bw’agenda okukola konsati era okufaananako abayimbi abanene, naye ku mulundi guno asoose na kivvulu kya bakungu ku Hotel African nga March 3, 2017 ng’alombojja olugendo lwe mu kuyimba.\nMu kaweefube w’okukunga ng’okunoonya obuwagizi, Semakula ennaku zino abadde atambula ofi isi ku ofi isi ng’asisinkana abakungu n’abagagga okubamatiza basobole okubeerayo bamuwagire. Olwa situleesi eno, kibadde kizibu okumusanga ng’aliko emboozi endala gy’anyumya okuggyako ebya konsati.\nWabula omu ku bayambi be yatugambye nti kati waatuuse takyali wa ssaala, kuba yonna gy’ayise bamulaze obuwagizi nga bagula tikiti ez’emitwalo 10 buli emu ez’emmeeza ez’akakadde buli emu ekimuleese n’akamwenyumwenyu ku matama. Ng’avudde ku Africana waakweyongerayo ku Freedom City ne ku Lagrand Hotel\nKiraabu COBAP ewumizza ey'e Kenya mu bikonde\nLiverpool ne Napoli zeewulira amaanyi...\nAncelotti, atendeka Napoli agamba nti Liverpool temutiisa.\nEyaliko yaaya wa Nagirinya bamukutte...\nABEEBYOKWERINDA bongedde amaanyi mu kunoonyereza ku batemu abaawamba oluvannyuma ne batta omuwala Maria Nagirinya....\nShe Cranes yeetegekera za Afrika...\nTtiimu y'eggwanga eya She Cranes etandise okwetegekera empaka za Afrika ezitandika omwezi ogujja e South Afrika...\nPoliisi erondoola aba boda 2 abaamanya...\nABAVUNAANIBWA okuwamba n’okutta Maria Nagirinya ne Ronald Kitayimbwa poliisi ebatutte ew’omusawo okubeekebejja...


Bukedde Online - Abavubi e Katosi basitukiddemu okutaasa Nalubaale\nAbavubi e Katosi basitukiddemu okutaasa Nalubaale\nKiteezi: Amazzi agava mu kasasiro gasibira mu Nalubaale\nKAAMALIBA: Omwalo abasimayo omusenyu gye b...\nEkiddo mu kiseera kino ky'ekisinga okuba eky'obulabe ku nnyanja Nalubaale. Ekiddo kirina ebimuli ebisikiriza era nga kisuubirwa nti abalimi by’ebimuli n’abakugu abanoonyereza ku bimera be baakireeta era nga lino ly’ekkubo mwe kyayita okutuuka ku Nalubaale mu 1980 nga kyava ku mugga Kagera mu Rwan\nBya RUTH NAZZIWA\nEkiddo mu kiseera kino ky'ekisinga okuba eky'obulabe ku nnyanja Nalubaale. Ekiddo kirina ebimuli ebisikiriza era nga kisuubirwa nti abalimi by’ebimuli n’abakugu abanoonyereza ku bimera be baakireeta era nga lino ly’ekkubo mwe kyayita okutuuka ku Nalubaale mu 1980 nga kyava ku mugga Kagera mu Rwanda.\nKyasinga kukyaka wakati wa 1992 ne 1998, wabula we twatuukira mu 2001 nga kikendedde olw'amaanyi agaakissibwako mu budde obwo.\nHenry Mukasa Bbosa, akulira eby’obuyonjo ku mwalo gw’e Katosi agamba nti ekiddo kino kikula mangu ate ensigo zaakyo tezifa. Kyemeza kyokka ng’amayengo bwe gakikuba, kikutukako ekitundu ekya waggulu oba ensigo ne bimerera yonna gye kiba kigudde ekikireetera okusaasaanya.\nEbyembi ekiddo kino bwe kiba kimera kigenda kyekubisaamu buli luvannyuma lw’eddakiika eziri wakati w'ettaano ne 15 era bwe kiba kikomyewo, ebikolo 25 bisobola okuvaamu ebikolo 2,000,0000.\nKino kitegeeza nti ekiddo bwe kitandika okumera ku mazzi kisobola okumera okutuusa lwe kibikka ennyanja yonna ne kifuuka ng’omukeeka singa temukirabuukirira.\n1 Kyonoona amazzi n’okugakendeeza kuba kibeera kigakozesa nnyo ate gaba tegasobola kutambula bulungi ekigalemesa okwesengejja n’okutambuza ebicaafu ebiba bigagenzeemu.\n2 Enkuba bw'etonnya kisukka kuba kikula mangu nnyo ekireetera emyala egitambuza amazzi okuzibikira. Embeera eno eyinza okuvaako ennyanja okujjula n'ebooga kuba amazzi gaba tegakyatambula oba okwesengejja obulungi ekiyinza okuvaako amataba.\n3 Ekiddo kino, bwe kiba kyatandise okumera amakubo amaato mwe gayita gaba ga kuyiiya kuba kigaziba, oluusi we mutambulira eddakiika 30, ne kibatwalira essaawa emu oba bbiri okutuuka gye mulaga ekireeta n’ebisale okulinnya. Oluusi muyinza n'obutasobola kukiyitamu ekitaataaganya emirimu.\n4 Ekyennaku ebyennyanja, ebisolo n’ebiwuka eby’omu mazzi nabyo bikosebwa singa kimera ne kibikka ennyanja. Bino bifa olw’obutafuna mpewo nnungi emala ng'ate bikaluubirizibwa okugenga ku mazzi ku ngulu olw’ekiddo ekiba kibisseeko.\n5 Ate n’abavubi baba tebakyasobola kukola kuba amaato gaba tegakyasobola kutambulira ku mazzi ekibakuba obwanvu.\n6 Endwadde zeeyongera mu bitundu ebyo olw’amazzi okulegama, ebitonde n’obucaafu okuvundiramu. Kino kivaako ensiri n’ebiwuka ebireeta endwadde okwaluliramu ekivaako endwadde nga: omusujja, kkolera n’endala.\n7 Ebiwuka n’ebisolo eby’obulabe nabyo byekweka mu kiddo kino naddala emisota ne ggoonya ate toyinza kubiraba ekiyinza okuvaako abantu okubojjebwa emisota n'okugajambulwa ebisolo ebirala.\n8 Ekiddo we kimaamira ebyennyanja tebibaawo era tebyalulirawo ekibireeta okukendeera.\n9 Ekiddo kino kitegulula emitego era singa ejjengo likikuba ne kiyingira mu mutego gwo tokwasa, ate oluusi n'okaggyayo nga byakayuzizza.\n10 Abalambuzi n’abaguzi bwe bamanya nti ennyanja eriko ekiddo tebaagala kujja kulambula ekinyigiriza enfuna y’abantu mu kitundu.\n'Gavt. etuwe ebikozesebwa'\nBuli muntu eyeeyambisa ennyanja Nalubaale n’abagikolerako bonna ku myalo egy’enjawulo okukolera awamu we kiba kyetaagisa okulwanyisa ekiddo okulaba nga kiggwa ku nnyanja yaffe.\nTusaba ne Gavumenti etuwe ebikozeseba okusobola okulwanyisa ekiddo kino.\nEbintu by'oba okola okutaasa ennyanja Nalubaale\nENNYANJA NALUBAALE: Yandisaanawo olw'emirimu egikolebwako egyonoonye obutonde


Bukedde Online - Yezu yazzaawo ekitiibwa ky’omukyala\nLuno olulyo Mukama yaluweesa ebiri;Maama...\nOmuvubuka afudde ng’awuga\nEVANJIRI ya Yoanna etandika n’ekigambo kya Katonda nga Yoanna agamba nti olubereberye kigambo yabangawo, era kigambo ng’ali mu Katonda. Ye yabanga mu Katonda olubereberye byonna okukolebwa ky’ava ku ye. Kigambo ono Yoanna gw’ayogerako ye Katonda yennyini ensibuko ya byonna.\nNg’atonda olubereberye yayogeranga bwogezi ebitonde ne bibaawo. Bwe yatuuka ku muntu kigambo oyo yafuuka ekifaananyi ne kirabikira mu muntu. Kyokka ekifaananyi ekyo ne kyeyawula ku kigambo.\nEkyo bwe kyabaawo, byonna ne bijjula ekizikiza ng’Omulanzi Yisaaya bw’agamba nti abantu ababadde batambulira mu kizikiza balabye ekitangaala (Yisaaya 9,2-7). Okuva olwo kyali tekinnategerekeka kigambo ki Katonda ky’agenda okwogera! Kigambo kyakulekawo kizikiza oba kyakuzzaawo kitangaala?\nKigambo wa Katonda ajjudde okwagala teyasigala mu kigambo bugambo, naye yazzaawo ekitiibwa ky’omuntu, n’atasigala busigazi mu kifaananyi bufaananyi naye n’afuuka omuntu. Bwatyo Yoanna bw’akomekkereza enjigiriza ye. (Yoanna 1, 1-8) Kigambo wa Katonda ono okuzzaawo ekitangaala yeyambisa muntu oyo yennyini eyaleeta ekizikiza, kigambo yafuuka Adam omupya (Yezu) ate Eva omupya (Maria).\nMu bano bombi, Katonda mwe yaleetera ekitangaala. Obudde buno bwa Eva owookubiri, Biikira Maria, mwe yayita okufuuka omuntu. Ono yakkiriza okulondebwa Katonda amuyitemu, kigambo we afuuke omuntu yaggulirawo ekitiibwa ky’abakyala n’eky’abantu bonna ekyali kyonooneddwa Adam ne Eva. Kino kitegeeza nti mu Biikira Maria, buli mukyala asobola okulondebwa okubeera nnyina w’Omulokozi.\nBiikira Maria yalondebwa si kuba nti yali mulungi nnyo, naye Katonda yayagala n’amulonda mu bakazi bonna. Mu mukyala Katonda mwe yayita ffenna n’atufuula abaana be. Awo nno Nnyaffe Maria ffe ng’Abakristu tumussaamu ekitiibwa olw’okulondebwa mu bakazi bonna ne tufuuka wamu ne Yezu abaana be.\nBakristu baganda bange Uganda ekyali mu katyabaga ku bannaffe abaagala okutumalako essanyu n’eddembe nga bakyusa Ssemateeka waffe mu biseera bino ate abamu nga tebakoma kw’ebyo naye ne bavvoola ebifo byaffe ebitukuvu mwetutenderereza Omukama. Tusabe Omukama atuwonye abantu nga bano abalabika nga tebafaayo ku ggwanga wabula okwenoonyeza ebyabwe.\nEno y’ensi ekkiriza era etya Katonda. Awo nno ffenna tusabe nti, “Yezu Mukama twegasse ne Nnyaffe Maria ne tukusinza. Omulokozi w’ensi ekitiibwa n’ettendo bidde gy’oli Amiina. Mbaagaliza omwaka omupya ogw’emirembe.\nTaata annemeddeko nnyimbe by’ataayimba


Bukedde Online - Bamulumirizza okukukusa omuwala n’afiira mu Oman\nOMUSANGO ogw’okukukusa abantu okubatunda mu mawanga ag’ebweru oguvunaanibwa Hajjati Sarah Nazziwa, gutandise okuwulirwa mu kkooti e Nakawa.\nNazziwa (mu maaso) nga yeekweka kkamera ku kkooti e Nakawa.\nAbooluganda lwa Kezia Nalwanga eyafiira mu Oman be baawaaba omusango guno.\nDorothy Nakaggwa, maama wa Nalwanga yawadde obujulizi mu maaso g’omulamuzi Ruth Nabasa n’alombojja engeri muwala we gye yafa.\nNakaggwa yagambye nti Nazziwa ye yatwala muwala we mu May kyokka aba yaakakolako emyezi 4, bakama be mu maka mwe yali akolera ne bamubinika emirimu mingi ng’ava mu maka mwe yali akolera ate ne bamutwala mu maka amalala era bwatyo ne yeekyawa. Bino yabitegeezanga nnyina buli lwe yamukubiranga ku ssimu.\nWaliwo eyamuwa amagezi nti singa akola n’aweza emyezi 6 basobola okumukkiriza okuvaayo singa abategeeza nti alina owooluganda lwe afudde era gano amagezi ge yasala. Yamala ennaku ttaano ng’akaaba era n’agamba bakama be nga bwe yali afiiriddwa omwana we.\nBakama be baamuzza ku ofiisi gye baamuggya. Wano baamutulugunya ayogere ekituufu era bwe baakizuula nti yali akooye okukola, baamukuba nnyo olwo ne baamuzzaayo ku mulimu.\nYagaana okukola era ne bamuzzaayo ku ofiisi gye baamutegeereza nti alina kusooka kusasula obukadde mukaaga ze baamussaamu era nga yali wa kuzisasula mu wiiki bbiri.\nNalwanga bino byona yabitegeeza nnyina eyasitukiramu n’agenda ewa Nazziwa wabula teyamuyamba. Nakaggwa yaloopa ku poliisi y’e Nansana abaamusindika ku minisitule y’ensonga z’omunda.\nNazziwa yakwatibwa n’asibwa ku poliisi ya Jinja Road wabula n’ayimbulwa oluvannyuma lw’ennaku ttaano nga bakkaanyizza azze Nalwanga. Olwo Nalwanga yali aggyiddwaako ebintu bye byonna nga n’essimu akozesa za banne.\nNakaggwa yagambye nti baamutegeeza nti nga April 5,2019, nti mukama wa Nalwanga yamuggyawo ku ofiisi n’amuzzaayo mu maka era nga April 7, 2019 yamutta ng’amusibyemu omuguwa olwo nagenda ku poliisi n’agitegeeza nga Nalwanga bwe yali yesse.\nNakaggwa yagambye nti bwe yagenda okubikira Nazziwa nti Nalwanga afudde yasanga adduse ekiraga yali amanyi ekyali kituuseewo. Omusango gwongezeddwaayo okutuusa nga June 17, 2019 era Nazziwa n’azzibwayo ku limanda e Luzira.\nGavumenti etandise okubangula abazimbi...\nGAVUMENTI etandise enteekateeka y’okubangula abazimbi abatalina buyigirize esobole okukendeeza ku bbula ly’emirimu...\nBannayuganda ababeera e Canada...\nBANNAYUGANDA abali e Canada bongedde amaanyi mu kaweefube okwagazisa bannaabwe ebikolebwa e Uganda n’okubategeeza...\nSsekikubo bamukkirizza okweyimirirwa...\nOMUBAKA we Lwemiyaga Theodre Ssekikubo azzeemu okuyimbulwa Kkooti e Masaka ku misango gy'okukuma mu bantu omuliro...


Ssaabasajja Kabaka atongozza ekitabo ky’eby’obulambuzi – Buganda Today\nSsaabasajja Kabaka atongozza ekitabo ky’eby’obulambuzi\n4th September 2017 bugandatoday Culture & society, luganda, Mengo, news\nSsaabasajja Kabaka Ronald Muwenda Mutebi II yasiimye n’aggalawo omwoleso gw’eby’obulambuzi ogubadde guyindira mu Lubiri e Mengo. Beene yayaniriziddwa Katikkiro Charles Peter Mayiga ne minisita w’eby’obulambuzi Owek Rita Namyalo era olwatuuse n’alambula emidaala egy’enjawulo omuli egy’Ebika, Amasaza n’egy’abantu ssekinnoomu.\nKabaka ng’atongoza ekitabo ky’eby’obulambuzi\nSsaabasajja Kabaka yasabye abakulembeze n’abantu bonna okukuuma obutonde bw’ensi. Mu ngeri yeemu Ssaabasajja atongozza ekitabo ky ‘ebyobulambuzi mu Buganda ekya Buganda The gateway to the Pearl of Africa.\nNnaabagereka ng’atikkira Nnaalulungi\nNnaabagereka Sylivia Nagginda yatikkidde nnalulungi wa Buganda Maria Nakasiga engule ey’obuwanguzi. Oluvanyuma abavubuka ba Ghetto Kids basanyusiza Ssaabasajja Kabaka ng’abalaga ebitone mu kuzina amazina agabafudde abamaanyi enyo mu nsi yonna ensangi zinno.\nGhetto Kids nga basanyusa Omutanda\nBuganda Tourism ExpoGhetto KidsKabaka\nPrevious Post:Abavubuka basiimye Obwakabaka\nNext Post:Mayiga and Kakungulu friendship a toast to their leadership skills